ލޯބިވަން ޔާރާއޭ 05 – Esfiya – Dhivehi Vaahaka Site\n- by ifoo - 57- October 11, 2019\nފޯނު ސްކްރޯލް ކުރަމުންދިޔަ އިކާންގެ ހަރަކާތްތައް ފެނުނު ފޮޓޯއަކުން ކުއްލިއަކަށް ހުއްޓުނެވެ. ފުރަތަމަ ސިކުންތުގައި ދެލޯ ބޮޑުވެގެން ދިޔައިރު އިކާންގެ މޫނު މަތީގައިވީ ގަބޫލުކުރަންދަތިވެފައިވި އަސަރުތަކެކެވެ. އެދެލޮލުގައި އެތައް ޝަކުވާއެއްވީއިރު މަޑުމަޑުން ދެބުމަ ގޮށްޖެހެމުން ގޮސް އެދެލޮލުގައިވި އަސަރު ރުޅިއަށް ބަދަލުވަމުން ދިޔައެވެ. އޭރު އަތުގައިވި ފޯނަށް ހިނދެއް ހިނދަކަށް ދިޔައީ ބާރުވަމުންނެވެ.\nފޯނުގައިވި ތަސްވީރަށް އިރުކޮޅަކު ބަލަން އިނުމަށްފަހު އިކާން އޭނަގެ ފޯނުގެ ކޮންޓެކްޓްސް ހުޅުވާލާ ދިގު ނަންބަރަކަށް ޑައިލްކޮށްލިއެވެ. އޭރު އެމޫނު މަތީގައިވީ އިންތިހާ ދަރަޖައިގެ ސީރިއަސްކަމެވެ. ފޯނުގެ ރިންގު ކެނޑުނުއިރުވެސް އެކޮޅުން ކޯލަކަށް ޖަވާބެއް ނުދިނެވެ. ކެތްތެރިކަން ކުޑަވެފައިވި ފަދައިން އިކާން ދެވަނަ ފަހަރަށްވެސް އެނަންބަރަށް ގުޅާލިއެވެ. މިފަހަރުވެސް ލިބުނީ ހަމަ އެއްޖެވާބެކެވެ. ނަފްސަށް ވެރިވެފައިވި ރުޅި އާއި ނުތަނަވަސްވެރިކަމުގެ ސަބަބުން އިކާންއަށް ކުރިމަތީގައި ހުރި ބިއްލޫރި މޭޒުގައި އަތުން ޖަހާލެވުނެވެ. ތިންވަނަ ފަހަރަށް އެނަންބަރަށް ގުޅަމުން އިކާން ސޯފާއިން ތެދުވެ ހަލުވިކަމާއެކު ސިޑީގެ ހަރުފަތްތައް ގިރާކުރަމުން އަމިއްލަ ކޮޓަރިއަށް މިސްރާބުޖެހިއެވެ. ކޮޓަރިއަށް ވަދެވެސް އިކާން ދެފަހަރަކު އެނަންބަަރަށް ގުޅިއެވެ. ކުރީ ތިންފަހަރާ ޚިލާފަށް އެދެފަހަރުވެސް އެކޮޅުން ފޯނު ކަނޑާލަނީއެވެ. އެއާއެކު އިކާންގެ ރުޅިގަނޑު އިތުރަށް ގަދަވާގޮތްވިއެވެ. ” ވައި… ވައި… ކަމޯން ޕިކް އަޕް ދަ ފޯން… ޕިކް އަޕް… ” ދެވަނަ ފަހަރަަށް ކަނޑާލުމުންވެސް އެނަންބަރަށް ޑައިލްކޮށްލައިގެން ހުރެ ދެކޮޅަށް ދެކޮޅަށް ހިނގަމުން އިކާންއަށް ބުނެލެވުނެވެ.\n” އިކާން މޮޔަވީތަ… ކީއްވެތަ ފޯނު ނުނަގާއިރު ތަކުރާރުކޮށް ތިގުޅަނީ… އަހަރެން ވާހަކަ ދައްކަން ބޭނުންނޫންވީމައެއްނު ފޯނު ނުނަގަނީ… ” ހިނގަ ހިނގާހުރި އިކާންގެ ހިނގުން ކުއްލިއަކަށް ހުއްޓުނީ އެކޮޅުން އިވިގެންދިޔަ އަންހެން ކުއްޖެއްގެ ނުރުހުމުގެ ބަސްތަކުންނެވެ. ” އާނ… އަހަރެން މޮޔަވެއްޖެ… ހަމަ ރަނގަޅަށްވެސް މަލް އަހަރެން މޮޔަކުރުވައިފި… އެފްބީގަ އެއީ ކޮންކަމެއް… މަލްގެ އަތުގަ… ރިންގް… އެއީ… ކާކު… ” ވާހަކަ ދައްކަންފެށި އިކާންއަށް ވަކި ހިސާބަކުން ވާހަކަ ދެއްކުންވީ އުނދަގޫކަމަށެވެ. އޭނައަށް މިހާރުވެސް ހީވަނީ އެތަސްވީރު އޭނަގެ ލޯ މަތީގައި ސިފަވާހެންނެވެ. ހިނިތުންވެލައިގެން ހުރި އަންހެން ކުއްޖާގެ އެދޮން އަތުގެ ކަށި އިނގިލީގައި ޒުވާނެއްގެ ދެއަތުން ރިހި އަނގޮއްޓިއެއް އަޅުވާލަދޭ އެތަސްވީރުން އިކާންގެ ހިތަށް ތަދުވަމުން ދިޔައެވެ. އެޒުވާނާގެ މޫނު ފެންނަންނެތްއިރު ފެންނަނީ ހަމައެކަނި އެޒުވާނާގެ ދެއަތާއި ފައިގެ ބައެކެވެ. ފެންނަފެނުމަށް ހީވަނީ އެޒުވާާނާ އިނީ އެއްފައި މައްޗަށް ތިރިވެހެންނެވެ. ” ވީ އަރ އެންގޭޖްޑް… އިކާންއަކަށް ނޭނގޭނެ އެއީ ކާކު ކަމެއް ބުންޏަސް… ޕްލީޒް އަހަންނަށް އިތުރަށް ޑިސްޓަރބްނުކުރޭ… އަހަރެން ކުރިންވެސް ބުނިހެން… އިޓްސް އޯވަރ… ” ލޮލުގެ ކުރިމަތީގައި އެތަސްވީރު ނިއުޅެމުންދިޔަ ހިނދު އަނެއްކާާވެސް އެއަންހެން ކުއްޖާގެ އަޑު އިވިގެން ދިޔައެވެ. ” ހައު ކުޑް ޔޫ ސޭ ދެޓް ސޯ އީޒިލީ… ހައު ކުޑް ޔޫ ޑޫ ދެޓް މަލް… ” ދަތްކުނޑި ވިކާލައިގެން ހުރެ އިކާންއަށް މަޑުމަޑުން ބުނެލެވުނެވެ. އޭރު އަނެއްކާވެސް އެއަންހެން ކުއްޖާގެ ބަސްތަކުން އިކާންގެ ހިތުގައިވި ޒަޚަމްތައް ފުންވެގެން ދިޔައެވެ. އެންމެ ލޯބިވާ ފަރާތް އެހެން މީހަކާއެކު ވުމަށް އެދޭނީ ފަހެ ކާކު ހެއްޔެވެ؟ އެމަންޒަރުތައް ދެކެން ހިތަށް ކެތްވާނީ ކިހިނެއް ހެއްޔެވެ؟\n” އިކާން… ކުރިންވެސް ބުނިހެން އަހަންނަށް ބުނެވޭނީ ސޮރީއޭ… އަހަރެންގެ ހިތް ބޭނުންވަނީ އެހެން ފަރާތެއް… އިތުރަށް އަހަންނަށް އުނދަގޫނުކުރުން އެދެން… ” އެކޮޅުން ބުނަން ބޭނުންވި އެއްޗެއް ބުނުމަށްފަހު ފޯނު ކަނޑާލިއެވެ. އިކާން ފުން ނޭވައެއް ދޫކޮށްލަމުން ދެލޯ މަރާލިއެވެ. އޭނާ އެހާ ފަސޭހައިން އޭނަގެ ލޯބި ދިޔަކަ ނުދޭނެއެވެ. ދެލޯ ހުޅުވާލަމުން އަނެއްކާވެސް އެނަންބަރަށް ގުޅަން މަސައްކަތްކުރިއެވެ. އެނަންބަރަށް ގުޅޭގޮތް ނުވުމުން ނަންބަރު ބްލޮކް ކޮށްލީކަން އިކާންގެ ސިކުނޑިއަށް ވިސްނުނެވެ. ހިތްހަމަނުޖެހުނު ވަރުން އަތުގައި އޮތް ފޯނު ސޯފާ މައްޗަށް އެއްލާލިއެވެ. އެއްއަތުން އަނެއް އަތަށް ގޮށްމުށުގެ ހަމަލާއެއް ދެމުން ސޯފާގައި އިށީންދެ އިކާން އޭނަގެ ފަން އިސްތަށިގަނޑުގެ ތެރެއަށް އިނގިލިތައް މަހާލިއެވެ. އެވަގުތު ސޯފާގެ ކުރިމަތީގައި ހުރި ބިއްލޫރި ވާސް އިކާންގެ ލޮލުގައި އަޅާއިގަތެވެ. ރަތްކުލައިގެ ފިނިފެންމަލާ ސަންފްލާވަރ ވާސް ފުރެންދެން ޖަހާފައިވީއިރު ބަލައިލަން ނުހަނު ހިތްގައިމެވެ. އިކާން މަޑުމަޑުން އޭނަގެ އަތް ހަރަކާތްކުރަމުން ގެންގޮސް އޭގެން ސަންފްލާވަރއެއް ނަގައި އެއަށް ނަޒަރު ހުއްޓާލިއެވެ. އެއާއެކު މާޒީވެ ގޮސްފައިވި ދުވަހެއްގެ ހަނދާން އޭނަގެ ސިކުނޑީގައި ޓަކިދިނެވެ.\nއެއީ މެލޭޝިޔާގައި ކިޔަވަން އުޅުނު ފަހު ދުވަސްތަކުގެ ތެރެއިން ދުވަހެކެވެ. އޭރު އިކާން މަލްހާއާ ލޯބީގެ ގޮތުން ގުޅިގެން އުޅޭތާ ތިންއަހަރަށް ވުރެ ގިނަ ދުވަސް ވެއްޖެއެވެ. ކުޑައިރުއްސުރެ ދެމެދުގައިވި އެކުވެރިކަން ލޯތްބަށް ބަދަލުވެގެން ދިޔައިރު ދެހިތުގައިވެސް އެކަކު އަނެކަކަށްޓަކައި އިންތިހާއަށް ލޯބިވެއެވެ. ދެފަރާތުގެ އާއިލާގެ ދެމެދުގައިވި ޒަމާންވީ އެކުވެރިކަމުގެ ގުޅުމާއެކު އެދެމީހުންގެ ގުޅުމަށް މައިންބަފައިންގެ ފަރާތުން ހޫނު މަރުހަބާއެއް ކިޔެވެ. ދެމީހުންވެސް މަތީ ތައުލީމު ހާސިލުކުރަމުން ދިޔައީ މެލޭޝިޔާގެ ޔުނިވާސިޓީއަކުންނެވެ. ކިޔެވުމުގައި ހޭދަވި އަހަރުތަކުގައި އެކަކު އަނެކަކާއެކު އެތައް ވަގުތެއް ހޭދަވެ ގުޅުން އިތުރަށް ވަރުގަދަވަމުން ދިޔައެވެ. އެހެނަސް އެކަން އެންމެ ފަހު އަހަރުގައި ބަދަލުވެގެން ދިޔައެވެ. ދެމީހުން އެކުގައި ހޭދަކުރެވޭ ވަގުތުތައް މަދުވެ އެދެމެދުގައިވި ގުޅުން ހީނަރުވަމުން ދިޔައެވެ. އެކަން ރަނގަޅު ކުރުމަށް އިކާން ކިތަންމެ މަސައްކަތެއް ކުރި ނަމަވެސް މަލްހާގެ އެކި ބަހަނާތަކާއި ޝަކުވާތަކުގެ ސަބަބުން ކާމިޔާބުވާ ގޮތެއްނުވިއެވެ. އޭނައަށްވުރެ އެހެން ކަންކަން މަލްހާއަށް މުހިއްމުވެފާވާފަދައެވެ. އެހެނަސް އިކާން ކެތްތެރިކަމާއެކު ދުވަސްތައް ހޭދަކުރަމުން ދިޔައީ މަލްހާއަށްޓަކައި އެހިތުގައިވި ފުން ލޯތްބެއްގެ ސަބަބުންނެވެ. މަލްހާގެ ހިތްހަމަޖައްސައިދީ އެހިތް އެދޭ ގޮތަށް ކަންތައްތައް ކޮށްދެމުންނެވެ.\nމަލްހާއަށް ގެނުވި ބަދަލާއެކު އިކާންގެ ހިތަށް ލިބިފައިވި މާޔޫސްކަން އެކީހެން ފިލައިގެން ދިޔައީ ދުވަސްތަކަކަށްފަހު މަލްހާ އަމިއްލައަށް ބައްދަލުކުރަން އެދުމުންނެވެ. އޭގެ ކުރިން ބައްދަލުކުރެވިފައިވަނީ ގިނަ ފަހަރަށް އިކާންގެ އެދުމުގެ މަތިންނެވެ. ލޯގަނޑު ކުރިމަތީހުރެ ފުރިހަމައަށް ތައްޔާރުވެގެން އެނދުމަތީގައި އޮތް މަލްހާއަށް އެންމެ ކަމުދާނެފަދަ ސަންފްލާވަރ މާބޮޑި ހިފައިގެން އިކާން އޭނަގެ ކޮޓަރިން ނުކުތެވެ. އިކާން އުފާވެރިކަމުން ފުރިފައިވި ހިތަކާއެކު މަލްހާ އުޅޭ ގެއަށް ދިޔުމަށް ސައިކަލުގައި މިސްރާބުޖެހިއެވެ. އޭނާ ދިޔައިރު އާދައިގެ މަތިން އެމީހުން ވާހަކަ ދައްކަން ތިބޭ އެގޭގެ ބަގީޗާގެ ބެންޗުގައި މަލްހާ އޭނަގެ އިންތިޒާރުގައި އިނެވެ. މިތަން ފެނި އިކާންގެ ހިތުގައިވ އުފާވެރިކަން ދެގުނަވެގެން ދިޔައެވެ. އިކާން އައިސް މަލްހާގެ ކުރިމަތީގައި ހުއްޓުމާއެކު ބެންޗުގައި އިށީންދެ އިން މަލްހާ ކޮޅަށް ތެދުވެ އިކާންގެ މޫނަށް ނަޒަރު ހުއްޓާލަމުން ފުން ނޭވައެއް ދޫކޮށްލިއެވެ. އެމޫނުން އިކާންއަކަށް އެއްވެސް ކަމެެއް ނަގައެއްނުގަނެވުނެވެ. ”ކިހިނެއްވީ ބޭބީ… މާބޮޑު ވާހަކައެއް ދައްކަން އޮތީތަ ހާދަ ފުން ނޭވައެއް ތިދޫކޮށްލީ… ” މަލްހާ މޫނު މައްޗަށް ވެއްޓިފައިިވި އިސްތަށިކޮޅުތައް އެއްފަރާތްކޮށްލަމުން އިކާން ވާހަކަ ދެއްކިއެވެ. އެހިނދު މަލްހާ އޭނަ ހުރި ފިޔަވަޅުން ކުޑަކޮށް ފަހަތަށް ޖެހިލިއެވެ. މަލްހާގެ އެއަމަލުންނާއި މޫނު މަތީގެ އަސަރުތަކުން ވޭތުވެދިޔަ ދުވަސްތަކާ ވަކި ބަދަލެއް އައިސްފައިނުވާކަން އިކާން ދެނެގަތެވެ.\n” އިކާން… ވަރަށް ބޮޑު ވާހަކައެއް ދައްކަން ބޭނުން… ” މިފަހަރު ވާހަކަ ދެއްކީ މަލްހާއެވެ. ”ހޫމް… ބުނެބަލަ…ބޭބީ ދައްކާާ ވާހަކައެއް ކަނުލާ އަޑުއަހަން މިހުރީ… ބިފޯ ދެޓް… ދިސް އީޒް ފޯ ޔޫ…. ” އިކާން ފުރިހަމަ ހިނިތުންވުމެެއް ހަދިޔާކުރަމުން އޭނަގެ އަތުގައި އޮތް ސަންފްލާވަރ މާބޮޑި މަލްހާއަށް ދިއްކޮށްލިއެވެ. ” އިކާން އައިމް ސީރިއަސް… ވަރަށް ބޮޑު ވާހަކައެއް ބުނަން ބޭނުން… ” އިކާން ދިއްކޮށްލި މާބޮޑި އެއްފަރާތްކޮށްލާ ފުރަގަސްދެމުން މަލްހާ ބުނެލިއެވެ. ”އޯކޭ… ޓެލް މީ… ” އިކާން އިރުކޮޅަކު ހުރުމަށްފަހު އެހެން ބުނެ އޭނަގެ ހުރިހާ ސަމާލުކަމެއް މަލްހާއަށް ހުއްޓާލިއެވެ. ” އިކާން… އަހަރެން ބޭނުމެއްނޫން ދެން އިތުރަށް މިގުޅުން ކުރިއަށް ގެންދާކަށް… ” މަލްހާ ބުނެލި އެއްޗަކުން އިކާން ހިމޭންވެގެން ދިޔައެވެ. ހިނދުކޮޅަކަށްފަހު އިވިގެން ދިޔައީ އިކާންގެ ހުނުމުގެ އަޑެވެ. ހައިރާންކަން އެކުލެވިފައިވި މޫނަކާއެކު މަލްހާ އިކާން އާއި ދިމާލަށް އެނބުރުނެވެ. ” މަލް… އަހަރެން ތަޅުވާލަން މޮޅު އިނގޭ… އައި ނޯ ޔުއަރ ޖޯކިން… ” ހިނިގަނޑު މައިތިރިކުރަމުން އިކާން ވާހަކަ ދެއްކިއެވެ. އޭރު މަލްހާގެ މޫނު މަތީގެ އަސަރުތައް ބަދަލުވަމުން ދިޔައެވެ. އޭނަގެ ދެބުމަ ގޮށްޖެހިފައިވީއިރު އެދެލޮލުގައިވެސްވީ ނުރުހުމެވެ.\n” އިކާން… އައިމް ނޮޓް ޖޯކިން… އައިމް ސީރިއަސް… އަހަރެން ހަމަ އަސްލުވެސް ދެން މިގުޅުން ކުރިއަށް ގެންދާކަށް ބޭނުމެއްނޫން… އަހަރެންގެ ހިތުން އެހެން މީހަކަށް އިކާންއަށް ދެވިފައިވި މަޤާމު ދެވިއްޖެ… އަހަރެން ލޯބިވަނީ އެހެން މީހެއްދެކެ… ” ސީރިއަސްކަމާއި ނުރުހުން އެކުލެވިފައިވި އަޑުން މަލްހާ ބުނެލި ކޮންމެ ޖުމްލައަކާއެކު އިކާންގެ ހިތް ހުއްޓުނުފަދައެވެ. ވަގުތުން އޭނަގެ ހުރިހާ ހިއްސެއް ގަނޑުވެގެން ދިޔައެވެ. އަތުގައި އޮތް މާބޮނޑިވެސް އިޚްތިޔާރަކާނުލާާ ވިނަގަނޑު މައްޗަށް ވެއްޓުނެވެ. ހުއްޓުންއަރާފައި އިކާންއަށް މަލްހާގެ މުށި ކުލައިގެ ބޮޑު ދެލޮލަށް ބަލަން ހުރެވުނީއެވެ. އެދެލޮލުގައިވި އަސަރުން އެކަނިވެސް މަލްހާގެ ބަހުގެ ތެދުކަން އަންގައިދިނެވެ. ” މަލް… ބޭބީ… ބުނޭ ތީ ދޮގެކޭ… އަހަންނަށް އެނގޭ މަލް ލޯބިވަނީ އަހަރެންދެކެކަން… ” ހަރަކާތެެއްނެތިފައި ހުރި އިކާން ކުއްލިއަކަށް ހަމަހޭވެރިކަން ލިބުނު މީހެއް ފަދައިން އައިސް މަލްހާގެ ދެކޮނޑުގައި ހިފާ ތަޅުވައިގަންނަމުން ބުނެލިއެވެ. ” އޯ ގޯޑް އިކާން ޖަސްޓް ސްޓޮޕް އިޓް… ކުޑަކުއްޖެއްތަތީ ބުނީމަ ބުނާ އެއްޗެެއް އިކާންއަށް ނޭނގެނީ… އައި ޑޯންޓް ލަވް ޔޫ އެނީމޯރް… އަހަރެންނަށް އެހެން މީހަކުދެކެ ލޯބިވެވިއްޖެ… ” އިކާންގެ އަތް އޭނަގެ ކޮނޑުން ނައްޓުވާލަމުން މަލްހާ ބުނެލީ ހަރުކަށިކަމާއެކުގައެވެ. އެއާއެކު އަނެެއްކާާވެސް އިކާން ހިމޭންވެގެން ދިޔައެވެ. ރިހުން އެކުލެވިފައިވި ތޫނު ދެލޮލުން އިކާންއަށް މަލްހާގެ މޫނަށް ބަލަހައްޓާއިގެން ހުރެވުނެވެ. މަލްހާގެ އަމަލުތަކާއި ބަސްތަކުން އޭނަގެ ހިތުގައި ޒަޚަމްތަކެެއް އުފައްދައިފިއެވެ. އެޒަޚަމްތަކާއެކު އިކާންގެ ހިތުގައި މަޑު ރިހުމެއް އުފެދިފައިވެއެވެ.\n” ކީއްވެ… ކީއްވެ މަލް… ކީއްވެ އަހަރެންގެ މަޤާމު އެހެން ފަރާތަކަށް ދެވެންވީ… ކީއްވެ އަހަރެންދެކެވީ ލޯބި ކުއްލިއަކަށް އެހެން ފަރާތެއްދެކެ ވެވެންވީ… މަލް ބޭނުންވާ ލޯބި އަހަންނަށް ނުދެވެނީތަ… މަލް ބޭނުންވާ ކަމެއް އަހަންނަށް ނުކޮށްދެވި އޮތީތަ… ޓެލް މީ… މަލް ސްޕޭސް ބޭނުމޭ ބުނީމަ ބޭނުންވާާ ސްޕޭސްވެސް ދިނީމެއްނު… ދެން ކީއްވެ… އަހަރެން ލޯބިވާވަރު މަލްއަށް އިހުސާސްނުކުރެވޭތަ… ” މަލްހާގެ މޫނުގައި ދެއަތުން ހިފަހައްޓާލައިގެން ހުރެ އިކާންއަށް އަސަރާއެކު ބުނެވުނެވެ. ” އޯ ގޯޑް އިކާން… ޕްލީޒް… ޓްރައި ޓު އަންޑަސްޓޭންޑް… އަހަރެން މިހާރު އިކާންދެކެ ލޯތްބެއްނުވެޔޭ… މިދިޔަ ދުވަސްތަކުގަ އިކާންއަށްވެސް ފާހަގަވާނެ އެކަން… ކުރިން އިކާން އާމެދު ކުރެވުނު އިހުސާސްތަކެއް އަހަންނަކަށް މިހާރަކު ނުކުރެވޭ… ލޯތްބެއްނުވޭ އިކާންދެކެއެއް… ބޭނުމެއްނޫން އިކާންއާއެކު އުޅޭކަށް… ސޯ އިޓްސް އޯވަރ… ” މަލްހާގެ ވާހަކަތައް މިފަހަރުވެސް އިވިގެން ދިޔައީ ހަރުކަށިކޮށެވެ. އިކާން އެއްޗެކޭ ބުނުމަށް މަލްހާގެ އަތުގައި ހިފުމުންވެސް އިކާންގެ އަތް ފޮޅުވާލާ އޭނަގެ އަތުން ވެއްޓުނު ސަންފްލާވަރ މާބޮޑީގެ މަތިން ބާރު ހިނގުމެއްގައި ގޮސް ގެއަށްވަންތައް ކަރުނައިން ފުސްވެފައިވި ދެލޮލުން ބަލަން އިކާާންއަށް ހުރެވުނީ ހަލާކުވެފައިވި ހިތަކާއެކުއެވެ.\nމާޒީވެ ގޮސްފައިވި އެދުވަހުގެ ހަނދާނުން އިކާންއަށް ނުކުމެވުނީ ކޮޓަރީގެ ދޮރުގައި ޓަކި ޖެހުމުންނެވެ. އޭރު އޭނައަށް އިނދެވުނީ ކަރުނައިގެ ތެތްކަން އެކުލެވިފައިވި ދެލޮލުން އަތުގައި އޮތް ސަންފްލާވަރއަށް ބަލަހައްޓާއިގެންނެވެ. ސަންފްލާވަރ އަނބުރާ ވާސްގައި ޖެހުމަށްފަހު ދެލޯ ފޮހެލާ ހަމައަކަށް އެޅިލަމުން އިކާން ގޮސް ކޮޓަރީގެ ދޮރު ހުޅުވާލިއެވެ. ” އިކް… ކީއްތަތިކުރަނީ… ހާދަ ވަރަކަށް ގޮވައިފީމޭ… ” ދޮރު ހުޅުވުމާއެކު ދޮރު ކުރިމަތީގައި ހުރި މިކާލް ވާހަކަ ދެއްކިއެވެ. ” ކަމެއް ނުކުރަން… މިކް މިގަޑީގަ ކީއްކުރަނީ… ” މިކާލްއަށް އެތެރެއަށް ވަނުމަށް ތަން ދައްކަމުން އިކާން އެއްފަރާތްވެލިއެވެ. ”އަހަރެން މިއައީ އެފްބީއިން ފެނުނު ފޮޓޯއަކުން ގޭގަ ނުހުރެވިގެން… އިކް މިއަދު ހަވީރުވެސް ނުބުނަމެއްނު… މަލްގެ ޕްރޮފައިލް ޕިކް ފެނިފަ ހަމަ ސަޕްރައިޒްވި… ދެމީހުން ރައްޓެހިވެގެން އުޅޭއިރުވެސް މީގެ ކުރިން ސޯޝަލް މީޑިއާގަ އެހާ އޯޕެންކޮށެއް ނޫޅެމެއްނު… ދެރައީ ދެން ފޮޓޯގެ އިކްގެ މޫނު ފެންނަން ނެތީމަ… ” ސޯފާގައި އިށީން މިކާލް ފޯނަށް ނަޒަރު ހުއްޓާލައިގެން އިނދެ ވާހަކަ ދައްކަމުން ދިޔައެވެ. އެންމެ ފަހަރަކު ކުރިމައްޗަށް ބަލައިލި ނަމަވެސް އިކާންގެ މޫނު މައްޗަށް އަރާފޭބި ކުލަތައް ތަރުޖަމާކުރަން މިކާލްއަށް އެނގުނީހެވެ.\n” ދެޓްސް ނޮޓް މީ… މޫނު ފެނުނަސް އެއީ އަހަރެން ކަމަކަށް ނުވާނެ… ” ފުންނޭވައެއް ދޫކޮށްލަމުން އިކާން ބުނެލިއެވެ. އެއާއެކު މިކާލް އޭނަގެ ނަޒަރު ފޯނުން ވަކިކޮށްލާ އިކާންގެ މޫނަށް ބަލައިލިއެވެ. ” ތިބުނީ… ” އިކާާން ބުނި އެއްޗެއް ސިކުނޑިއަށް ނަގައިނުގަނެވިފައި އިން މިކާލްއަށް ހައިރާންކަމާއެކު ބުނެވުނެވެ. ” މިބުނީ އެފޮޓޯގަ އެއީ އަހަންނެއް ނޫނޭ… އަހަރެމެންގެ ރިލޭޝަން ނިމުމަކަށް އައިސި… ” އިކާާން ދުރު ބަލައިލަމުން ހަޤީޤަތް ފުރަތަމަ ފަހަރަށް މީހެއްގެ ކުރިމަތީގައި ހާމަކުރިއެވެ. ” ވަޓް… އަރ ޔޫ ސީރިއަސް… ” ލިބުނު ޚަބަރާއެކު މިކާލްއަށް ސޯފާއިން ކޮޅަށް ތެދުވެވުނެވެ. ” އެކަމަކު… ހައު… ނުލާހިކު ސްމޫތުކޮށް އިކް އާ މަލްގެ ރިލޭޝަން ދިޔައީ… ކިހިނެއްވީ އެހިސާާބަށް ދާންޖެހުނީ… ” މިކާލް އަދިވެސް ހުރީ ގަބޫލުކުރަން ދަތިވެފައެވެ. އިކާން އާއި މަލްހާގެ ގުޅުން އެންމެ ގާތުން ފެނުނު އެކަކަށް އޭނަ ވާނެއެވެ. އޭރު އެދެމެދުގައިވި އިންތިހާ ލޯބި ފެނި އޭނައަށްވެސް އެފަދަ ގުޅުމަކަށް އުއްމީދުކުރެވެމުން ދިޔައެވެ. އިކާން ފުން ނޭވައެއް ދޫކޮށްލަމުން ބެލްކަންޏާ ދިމާލަށް ހިނގައިގަތެވެ. އެއާއެކު މިކާލްވެސް އިކާންގެ ފަހަތުން ހިނގައިގަތެވެ. ކުރު ގޮތަކަށް އެދުވަސްވަރު ކަންތައް ހިނގާދިޔަ ގޮތް އިކާން ކިޔައިދިނެވެ. ފުރަތަމަ ފަހަރަށް ކަންތައްތައް އެހެން މީހަކާ ހިއްސާކުރެވުމުން އިކާންގެ ހިތާއި ސިކުނޑިއަށް ލުއިވެގެން ދިޔައެވެ. ” އިކްވެސް ދެން އޭނަ މަތިން ހަނދާން ނައްތާލަންވީ… އިނގޭ އެއީ އުނދަގޫކަމެއްކަން… އެކަމަކުވެސް އެގޮތް ދެން ރަނގަޅުވާނީ… އޭނަ ބޭނުންނޫންވީމައެއްނު އެދިޔައީ އެހެން މީހެއްގެ ކައިރިއަށް… ފަހުން އަދި އޭނައަށް ރިއަލައިޒްވާނެ… އިކް ބަލަން ހުންނައްޗޭ… ތިކަމުގަ އިކްގެ މައްސަލައެއްނެތް… އެކަމާ ދެރަވާނެކަން ނެތް… އަދި އޭނައަށް ގުޅާނެވެސް ކަމެއްނެތް… މަލް ނޫޅޭ ވަރަކުން އިކް ކީއްކުރަން އުޅެންވީ… ތިބުނީނު ފަހުންވެސް އިކް މަސައްކަތްކުރީމޭ ހުރިހާ ކަމެއް ރަނގަޅުވޭތޯ… ބޭކާރު މަސައްކަތެއް ކުރާނެކަމެެއްނެތް… މަލް ބޭނުން ގޮތަކަށް އުޅެން ބަހައްޓާ… ” މިކާލްގެ ވާހަކަތައް ގަބޫލުކުރެވި އިކާން ބޯ ޖަހާލިއެވެ. އޭނަވެސް ދުވަސްތައް އެފަދަ ގޮތުގައި ބޭކާރުކުރާކަށް ބޭނުމެއްނޫނެވެ. މަލްހާއަށް އޭނަ އާއި ނުލާ ހުޅެވެންޏާ އޭނައަށްވެސް މަލްހާ އާއި ނުލާ އުޅެވެންޖެހޭނެއެވެ. ” އިކް… އެކަމަކު އަހަރެން ހިތަށް އަރަނީ ފެމެލީ… ” ވިސްނުމަކަށް ގެއްލިފައިހުރި މިކާލް ބުނެލިއެވެ. ” ތިކަމާ އެބަ އަހަރެންވެސް ވިސްނަން… މަލް އަހަރެމެންގެ ގުޅުން ނިމުމަކަށް ގެނައީ… އެހެންވީމަ އޭގެ އެކްޕްލެނޭޝަންވެސް ދޭންޖެހޭނީ މަލް… ރަނގަޅު ވަގުތެއްގަ މަންމަމެން ގާތު ބުނާނަން އަހަރެން… އަސްލު ދެފެމެލީވެސް އަހަރެމެންގެ ރިލޭޝަންއާމެދު ވަރަށް ހިތްހަމަޖެހިފަ ތިބީ… ނޭނގެ ކިހިނެއް ކަމެއް ރިއެކްޓުކުރާނީވެސް… ރަނގަޅު ވަގުތަކަށް މިބަލަނީ… ” އިކާން އޭނަގެ ވިސްނުން ހުރި ގޮތް މިކާލް އާއި ހިއްސާކުރިއެވެ. އިކާންގެ އެޚިޔާލަށް ތާއީދުކޮށް މިކާލްވެސް އެއްޗެކޭ ބުނެލިއެވެ. ދެއެކުވެރިން ވާހަކައިގައި ތިބުމަށްފަހު ގެއިން ނުކުތީ އިޝާ ނަމާދު ބަންގި ގޮވުމުން މިސްކިތަށް ދިޔުމަށެވެ.\nރޭގަނޑު ދިހައެއް ޖެހިއިރުވެސް ޔަނާލް އޭނަގެ ކޮޓަރީގެ އެއްފަރާތުގައި ބެހެއްޓިފައިހުރި މޭޒު ކައިރި އޮފީހުގެ މަސައްކަތެެއްކުރަން އިނެވެ. އޭނަގެ ވޭވީ ސްޓައިލްގެ ފަން އިސްތަށިގަނޑުގައި ހުޅިއެއް ޖަހާލެވިފައިވީއިރު ކުރުކޮށް ކޮށާލެވިފައިވި އިސްތަށިކޮޅުތައް މޫނުގެ ދެފަރާތުގައި ބޮސްދެމުން ދިޔައެވެ. އޭނަގެ ދެލޮލުގައި ނިދީގެ އެއްވެސް އަސަރެއް ނުވާއިރު ފުރިހަމަ ސަމާލުކަން ދެވިފައިވަނީ މޭޒުމަތީގައި އޮތް ކަރުދާސް ގަނޑަށެވެ. ދެއިނގިލި ދޭތެރޭގައި ފަންސޫރު ތަޅުވާލަ ތަޅުވާލަ އިންއިރު އޭނަގެ މޫނު މަތިން އެކަރުދާސް ގަނޑުގައި ވީ އެއްޗަކާމެދު ވިސްނަނީކަން ހާމަވެއެވެ. ” ނާލް… ނުވޭތަ ނިދާކަށް އަދިވެސް… ދޮންތަވެސް ގޮސްފި ނިދަން… މަންމަވެސް މިދަނީ ދެން އޮށޯންނަން… ” ކޮޓަރީގެ ދޮރުމަތީ އައިސް ހުއްޓުނު ޔުސްރާ އެހެން ބުނި އަޑަށް ޔަނާލް ފަސްއެނބުރި ދޮރާއި ދިމާލަށް ބަލައިލިއެވެ. ” މަންމަ ދޭ ނިދަން… އަޅުގަނޑު މިއަދު ހަވީރު ނިދާލީމަ އަދި ނިންޖެއް ނާދޭ… އިރުކޮޅަކުން ނިދާނީ… ” ޔަނާލްގެ ޖަވާބު އިވުމުން އެންމެ ރަނގަޅު ކަމުގައި ބުނެ ޔުސްރާ އޭނަގެ ކޮޓަރިއަށް ދިޔުމަށް މިސްރާބުޖެހިއެވެ.\nޑްރެސިން ޓޭބަލްގެ ކުރިމަތީގައި އިށީންދެ އިން ޔަލްވީގެ ތުންފަތުގައި ވަނީ ލުއި ހިނިތުންވުމެކެވެ. ލުއި ހިނިތުންވުމެއް ވެރިކުރުވައިގެން އިނދެ މަޑުމަޑުން އޭނަގެ ބޮލުގެ އިސްތަށިގަނޑުގައި ފުނާ އަޅަމުންދިޔަ ގޮތުން ކޮންމެވެސް ކަމަކާ ޚިޔާލުކުރަނީކަން ބަލައިލި މީހަކަށް ދެނެގަނެވޭނެއެވެ. އޭނަގެ ސިކުނޑީގައި އެނބުރެމުން ދަނީ އޭނަ ހިތްއެދޭފަދަ ޚިޔާލުތަކެެއްކަން ދޭހަވަނީ ތުންފަތަށް ވެރިވެފައިވި ހިނިތުންވުމުންނެވެ. ކަނދުރާ އާއި ހަމައަށް ކޮށާލެވިފައިވި އިސްތަށިގަނޑުގައި ފުނާ އަޅާލުމަށްފަހު މިނިވަންކަމާއެކު ދޫކޮށްލިއެވެ. ޑްރެސިން ޓޭބަލްގެ ކައިރިން ދުރަށް ޖެހިލުމަށްފަހު ނިދާބޮކި ޖައްސާލާ ޔަލްވީ ގޮސް އޭނަގެ އެނދުގައި އޮށޯތެވެ. މަޑު ކުއިލްޓު އޭނަގެ ގައިމަތީގައި އަޅާލާ ކައިރީގައި އޮތް ބާލީހުގައި ބައްދާލަމުން ޔަލްވީ ދެލޯ މަރާލިއެވެ. ”ވިޝާލް…” އެވަގުތު ޔަލްވީގެ ދެތުންފަތް ފޫއަޅުވާލަމުން ނުކުތީ ވިޝާލްގެ ނަމެވެ. އެވަގުތުވެސް އޭނަގެ ހިތާއި ސިކުނޑީގައި ދައުރުވަމުން ދިޔައީ ވިޝާލްގެ ޚިޔާލުތަކެވެ. އެސޫރަ ދެކެލުމަށް ޔަލްވީގެ ހިތް ވަނީ ކެތްމަދުވެފައެވެ. ވަޒީފާ ލިބޭނޭކަމަށް ޔަލްވީ ވަރަށް އުއްމީދުކުރެއެވެ. އޭރުން ކޮންމެ ދުވަހަކުމެ ވިޝާލްގެ ސޫރަ ދެކެލުމުގެ ނަސީބު ލިބޭނެތާއެވެ. އެއީ އޭނަގެ ހިތަށް ލިބިގެންދާނޭ ވަރަށް ބޮޑު ހިތްހަމަޖެހުމެކެވެ. ހިތާއިހިތުން ވަޒީފާ ލިބޭތޯ ދުޢާކޮށްލަމުން އެޚިޔާލުތަކުން އެއްފަރާތްވެލާ ނިދާލުމަށް ޔަލްވީ އަވަސްވެގަތެވެ.\nއިކާން އާދައިގެ މަޑު ހިނގުމެެއްގައި އައިސް އޭނަގެ ގެއަށް ވަނެވެ. ޖިމަށް ގޮސްފައި އައުމުގެ ސަބަބުން މުޅި މީހާ ވަނީ ދަލުން ފެންވެރިފައެވެ. އެދޮން މޫނުގައި މުތީތަކެެއް ފަދައިން ދާތިކިތައް ވިދަމުން ދިޔައެވެ. ގެއަށް ވަން އިކާންގެ ލޮލުގައި ގޭގެ އެއްފަރާތުގައި ހުރި ހަޓް ދޮށުގައި އިން ކިއާރާ ފެނުނެވެ. މަޑުމަޑުން އިނދެ ކޮފީ ބޮމުން ދިޔައިރު ކިއާރާގެ ނަޒަރު ހުއްޓިފައިވީ އަތުުގައި އޮތް ފޯނަށެވެ. ކިއާރާއަށް އުނދަގުލެއްކޮށްނުލާ އިކާން ހިތްހަމައެއްނުޖެހުނެވެ. ލާނެއް ހިނިތުންވުމެއްގައި ހުރެ އިކާން ކިއާރާގެ ގާތަށް މިސްރާބުޖެހިއެވެ. އޭނައަށް ފަސްދީގެން އިން ކިއާރާއަށް މިއިން އެއްވެސް ކަމެެއްގެ ހިލަމެއްނުވެއެވެ. އިކާން މަޑު ހިނގުމެއްގައި ގޮސް ކިއާރާގެ ފަހަތުގައި ހުއްޓި ހުރެ ސިއްސުވާލިއެވެ. ކުއްލިއަކަށް އިވިގެންދިޔަ އިކާންގެ އަޑުން ކޮފީ ޖޯޑު މޭޒު މަތީގައި ބައިންދަން އުޅުނު ކިއާރާގެ އަތުން މޭޒުމައްޗަށް ކޮފީ ވެރުނެވެ. ކިއާރާއަށް ވީގޮތުން އިކާންއަށް ހެވުނެވެ. ” ދޮންބޭ… ” ދެބުމަ ގޮށްޖަހައިލައިގެން އިނދެ ކިއާރާ ދެލޯ އަޅާލަމުން އިކާންއަށް ގޮވާލިއެވެ. ” އަޅުގަނޑުގެ ފޯނުވެސް ކިރިޔާއެއްނު… ” ހިތްހަމަނުޖެހުމާއެކު ކިއާރާއަށް ބުނެވުނެވެ. ” އޯކޭ ސޮރީ… ދޮންބެ ހަމަ ކިއާއަށް ކުޑަކޮށް އުނދަގޫކޮށްލާހިތްވީއޭ… ހާދަވަރަކަށް ފޯނަށް ގެެއްލިފަ ތިއިނީ… ކާކަށްތަ މާވަރަކަށް ތިމެސެޖު ކުރަނީ… ދޮންބެއަށް އަންގާވެސް ނުލާ ކަމެއް ކުރަނީތަ ކިއާ… ” ކިއާރާގެ ކުރިމައްޗަށް ވާގޮތަށް ހުރި ގޮނޑީގައި އިށީންނަމުން އިކާން ބުނެލިއެވެ. ” ނޫން… ދެން ދޮންބެއަށްވެސް އިނގޭނެދޯ އަޅުގަނޑު އަދި އެފަދަ ކަމެެއް ނުުކުރާނެކަން… އަދި ބޭނުމީ ހަމަ ކިޔަވަން… ދޮންބެ ބުނެބަލަ… ދޮންބެ ކޮންދުވަހަކުންތަ މަލްދައްތަ އެއްކޮށް މިގެއަށް ގެންނާނީ… އޭރުން އަޅުގަނޑުވެސް ފޫއްސެއްނުވާނެ ގޭގަ… ” ކިއާރާގެ ވާހަކަތަކުން އިކާންގެ މޫނުމަތި މިލައިގެން ދިޔައެވެ. އެހެނަސް ދާދި އަވަހަށް އިކާން އޭނަގެ މޫނުގެ ކުލަވަރު ބަދަކޮށްލިއެވެ. ” އެކަމާ އަދި ނުވިސްނަން..، އަދި ކިރިޔާއެއްނު ބައްޕަގެ ބިޒްނަސްއަށް މިޖޮއިން ކުރެވުނީ… ފުރަތަމަ ބިޒްނަސްގެ ތެރޭގަ އުޅެލަން ބޭނުންވަނީ… އެއަށްފަހު އެކަމާމެދު ވިސްނުން އޮތީ… ” އިކާން ހަމަޖެހިލަމުން ބުނެލިއެވެ. އެއަށްފަހު ކިއާރާގެ އިތުރު ސުވާލެއް ކުރިމަތިވެދާނެތީ އޮފީހަށް ދާން ތައްޔާރުވާން ދަނީ ކަމުގައި ބުނެ އިތުރަށް މަޑުކުރުމެއްނެތި އިކާން އެތަނުން ދިޔައެވެ.\nއާދައިގެ މަތިން މިއަދުވެސް މަގުމަތި ފެންނަނީ ނުހަނު ހަލަބޮލިކޮށެވެ. ދުއްވާ ތަކެތީގެ އިތުރުން ހިނގާބިގާވެ އުޅޭ މީހުންވެސް އެހާ ގިނައެވެ. ސުކޫލަށާއި އޮފީސްފަދަ ތަންތަނަށް ދިޔުމަށް ހަލުވިކަމާއެކު ކޮންމެ މީހަކުވެސް މަސައްކަތްކުރެއެވެ. ބައެއް މީހުން ޓެކްސީއެއްގެ އިންތިޒާރުގައި މަޑުކޮށްލައިގެން ތިބެއެވެ. ރޭގައި ލަހުން ނިދުމުގެ ސަބަބުން ތަންކޮޅެއް ލަހުން ހޭލެވުނު ޔަނާލްވެސް އެހެން ދުވަސްދުވަހާ ޚިލާފަށް ހަލުވި ފިޔަވަޅުތަކެެއްގައި ހިނގަމުން ދިޔައެވެ. އޭނަގެ އަމިއްލަ ކާރުވެސްވީ ދިމާވި މައްސަލައެއް ހައްލުކުރުމަށްޓަކައި ބަޔަކާ ހަވާލުކުރެވިފައެވެ. ޓެކްސީއެއްގެ އިންތިޒާރުގައި މަޑުކޮށްފިނަމަ އިތުރަށް ލަސްވާނެތީ ޔަނާލް ހިނގާފައި އަންނަން ނިންމީއެވެ.\nސައި ތައްޔާރުކުރުމުގައި އުޅުމަށްފަހު ސިޓިން ރޫމު ކުނިކަހާ މޮޕްލައި ނިންމާލި ޔަލްވީ ހިންދެމިލިއެވެ. އޭނާ ފޯނު ހިފައިގެން ނުކުމެ ގޯތިތެރޭގައި ހުރި ޖޯލިފަތިން ޖޯއްޔެއްގައި އޮށޯތެވެ. އޭރު ބަގީޗާގެ ގަސްތަކަށް ފެންދިނުމުގައި ޔުސްރާ އުޅެއެވެ. ފޯނުން ފޭސްބުކަށްވަދެ އޮތް ޔަލްވީގެ ފޯނަށް ކޯލެއްއައެވެ. ފެނުނު ނަންބަރުން ޔަލްވީގެ ނިތައް ރޫތައް ޖަމާވިއިރު ދެވަނަ ސިކުންތުގައި ފުންމައިގެން ޖޯލިން ތެދުވިއެވެ. އިންޓަވިއުގެ މަތިން ހަނދާންވި ޔަލްވީގެ ހިތުގައި ނުތަނަވަސްކަމާއި އެއްވަރަށް އުފާވެރިކަމެއްވިއެވެ. އޭނައަށް އުއްމީދުކުރެވެމުން ދިޔައީ އެއީ އޭނަ ކުރި އިންޓަވިއުގެ ނަތީޖާ ލިބިގެންދާނެ ކޯލަކަށް ވުމެވެ. ފޯނު ކެނޑުމުގެ ކުރިން ޔަލްވީ އަވަހަށް ފޯނު ކޯލަށް ޖަވާބުދިނެވެ. ތިންވަރަކަށް މިނެޓަށް ދެމިގެންދިޔަ ފޯނު ކޯލު ނިންމާލި ޔަލްވީ އުފަލުން ގޮސް ކުޑަކޮށް ފުންމާލިއެވެ. އެވަގުތު އުފަލުން ގޮސް އޭނައަށް އަނގައިން އަޑެއްވެސް ލައްވާލެވުނެވެ. ޔަލްވީގެ އަޑަށް ގަސްތަކަށް ފެންދޭން ހުރި ޔުސްރާވެސް ހައިރާންކަމާއެކު ބަލައިލިއެވެ. ” ދަރިފުޅާ ޔަލްވީ… ކިހިނެއްވީތަ ތި ފުމެނީ… ” ވާނުވާ ނޭނގިފައިހުރި ޔުސްރާއަށް ފެންހޮޅި ބާއްވަމުން ތަންކޮޅެއް ބާރަށް އަހާލެވުނެވެ. އެއާއެކު ޔަލްވީ ދުވެފައި ގޮސް ޔުސްރާގެ ގައިގައި ބައްދާލިއެވެ. ” މަންމާ… ވަޒީފާ ލިބުނީ… ” ޔަލްވީ އެހުރި ގޮތަށްހުރެ ބުނެލިއެވެ. ” ހަމަތެދެއްތަ ދަރިފުޅާ… އަލްޙަމްދުﷲ… މަރުހަބާ ދަރިފުޅާ… ވަރަށް އުފާވެއްޖެ މަންމަ… ” ޔަލްވީ ގަޔާ ދުރުކޮށްލަމުން ޔުސްރާ ބުނެލިއެވެ. ” މާދަމާ ނުކުންނަން ބުނީ…” ޔުސްރާގެ މޫނަށް ބަލަހައްޓާއިގެން ހުރެ ހިނިތުންވުމަކާއެކު ޔަލްވީ ބުނެލިއެވެ. ” މަންމަ ނުބުނައްޗޭ ނާލް ކައިރި… މެންދުރު ކާން އައިމަ ބުނާނީ… އަޅުގަނޑު ފޮނި އެއްޗެއް ތައްޔާރުކޮށްލާފަ ބަހައްޓާނީ… ” ޔަލްވީ ހަމަ އެހިނިތުންވުމުގައި ހުރެ ބުނެލިއެވެ. ޔުސްރާވެސް ހިނިތުންވެލަމުން ބޯ ޖަހާލިއެވެ.\nޔަނާލް ދިމްނާ އާއި އަދި އިތުރު ކުއްޖަކާއެކު ކާރުގައި އައިސް ބޮޑު ގެއެއްގެ ކުރިމަތީގައި މަޑުކޮށްލިއެވެ. އޭރު އޭނަގެ އެހެން ބައެއް ސްޓާފުން އިވެންޓަށް ބޭނުންވާ ތަކެތި ހިފައިގެން އައިސް ލޮރީގައި ތިއްބެވެ. ޔަނާލްގެ ފަހަތުން ދިމްނާމެންވެސް ކާރުން ފޭބިއެވެ. އެމީހުން ފޭބިތަނާ އެގޭގެ ބޮޑު ގޭޓް ހުޅުވާލަމުން އެތެރެއަށް ނިކުން އާކިފް އޭނައާއެކު އައުމަށް އިޝާރާތްކުރިއެވެ. ޔަނާލް އިސްވެ ހުރެ ކުރިއަށް ހިނގައިގަތެވެ. ލޮރީ ކައިރީގައި އެހެން ސްޓާފުން ޔަނާލްގެ އިޝާރާތަކަށް މަޑުކޮށްލައިގެން ތިއްބެވެ. ކުރިއަށް ހިނގަމުންދިޔަ ޔަނާލް އާއި އާކިފް އާދެމެދު ވާހަކަތައް ދެކެވެމުން ދިޔައެވެ. އެމީހުން ގޮސް އެގޭގެ އެތެރެއަށް ވަނެވެ. ޔަނާލް ވަށާއިގެން އެގެއަށް ނަޒަރެއް ދިނެވެ. ތަނަވަސް ބޮޑު ލިވިންރޫމެކެވެ. ބޮޑު ސިޑި ބަރިއަކުން މައްޗަށް އެރެން ހުރިއިރު މަތީގައި ވަނީ ސްޓޯރޫމަކާއެކު ރެސްޓް ރޫމްތަކެެއްކަން އާކިފްގެ ވާހަކަތަކުން ޔަނާލްއަށް އެނގުނެވެ. ލިވިންރޫމުގެ މަތީގައިވި ބޮޑު ޗާންދަލިއާއިން އެތަނަށް އިތުރު ފުރިހަމަކަމެއް ގެނެސްދެއެެވެ. ބަލައިލި ކޮންމެ ދިމާލަކުންވެސް ފެންނަނީ ސާފުތާހިރުކަމާއި ތަރުތީބުކަމެވެ.\nއެގެކީ އާކިފްގެ ބައްޕައަށް ލިބިފައިވި ބިމެކެވެ. އާކިފްގެ ޅަދުވަސްވަރު ހޭދަކޮށްފައިވަނީ އެގޭގައެވެ. އާކިފްގެ ބައްޕަ ދުނިޔެ ދޫކުރުމުގެ ކުރިން ހުރި ހަމައެކަނި ދަރިފުޅުގެ ނަން މައްޗަށް އެގެ ވަނީ ރަޖިސްޓްރީކޮށްދީފައެވެ. މައިންބަފައިންގެ ވަކިވެ ދިޔުމަށްފަހު އާކިފް އޭނަގެ އަމިއްލަ ބިމެއްގައި ގެ އަޅާ މިހާރު ދިރިއުޅެނީ އެހެން ގެއެއްގައެވެ. މައިންބަފައިންގެ ފަރާތުން އޭނައަށް ލިބުނު ގެ މިހާރު އެވަނީ ރަނގަޅު ފެންވަރަކަށް ހަދާ މިފަދަ އެކިއެކި ހަފްލާތައް ބޭއްވުމަށް އެންމެ އެކަށީގެންވާ ތަނަކަށް ހަދާފައެވެ. އެބޮޑު ތަނަވަސް ލިވިންރޫމު އެކަމުގެ ހެއްކަކަށް ފުދެއެވެ. އާއިލީ އެކުވެރިކަމުގެ ނުވަތަ ވިޔަފާރި އާއި ގުޅުންހުރި އެކި ޕާޓީތައް ބޭއްވުމަށް އެތަން ވަރަށް ފުރިހަމައެވެ. ދިގު މުއްދަތަކަށް ނުވަތަ ދުވަސްކޮޅަކަށް ނަމަވެސް އެކި ކަންކަމުގައި ޒިޔާރަތްކުރާ ގާތްމީހުންނާއި އެކުވެރިން ތިބުމަށްވެސް އެމީހުން ހަމަޖައްސަނީ އެގޭގައެވެ. ޔަނާލްއަށްވެސް އެތަން ނުހަނު ކަމުދިޔައެވެ. އޭނާ ބޭނުންވާފަދަ ގޮތަކަށް އެތަން ވަރަށް ފުރިހަމައަށް ޒީނަތްތެރިކޮށްލެވޭނެއެވެ. ”އިކާން… ” ގޭގެ އެކި ތަންތަނަށް ނަޒަރު ހުއްޓަމުންދިޔަ ޔަނާލްއަށް އާކިފްގެ ދުލުން އިކާންގެ ނަން އިވުނު ވަގުތު އެއްވެސް އިޚްތިޔާރަކާނުލައި ދޮރާއި ދިމާލަށް ބަލައިލެވުނެވެ.\nއެލޯބި9ވަނަބައި\nހޯދޭތޯ މަންޒިލެއް… 24\nMe first dhw? kiyaafa comment kohlaanan!\nSalaam dear readers… Here is the fifth part… Hope all will like this part too… Sorry for the late update… afternoon ga upkohlan ulhuny bt maa bxy v ma nuvy… next part In Sha Allah tuesdayga… cause next two days I will be super bxy… Hope all will wait… leaveacomment after reading… thank you all for the support and love…\nhii ifoo darala…maai ah adhi mi fenuny…kiyaalafa big big colourful conmnet eh kollanan ingey….❤❤❤\nBefore i start praising this part i wanna say ITS OKAY ey for late update ey… u dnt have to be sorry…. Becoz the story is……Simply woww!!!!! Ma Sha Allah! Mi bai vx as usual v reethi… !sifakurunthakaa ibaaraai’kurunthah vx v furihama…. Its simply AWESOME!!!! i am simply speechless….Just the way all ur stories are perfect mi bai vx v v v v v reethi…. Dhen neyngey bunedheykah hageegathuga vx.. ehaa furihama… hehehe…. Muslim v angagadha dho????? Ifoo sis ge story reethi kamun moya v kanneyngey dho????? hehehhe!!!! Anyways….. mi part v reethi…. And may Allah make uasuccessful writer and may he make fulfill all ur dreams….. Ameen!! AND last thing…. am curiously waiting for next part and……. LYSM and the story as well\nVara reethi 🌹🌹\nMe third dhw….. V reethi mi part vx…. Waiting fr nxt dear…. Keep it up!!!\nVvvv reethi mi part ves………when Next part…………..\nKonba etha cover pic ga ethibee\nWoow hama habeys ey buneveynee… good ifoo keep it up…..whn next part\nMimmi ❤ says:\nWow speechless.. Keep it up <3\nWow. Vvv reethi\nspeachless…i am just speachless 😍😍😍😍😍😍😍😍😍😍😍😗😗😗😗😗😗😗\nyour are best current writer in this site\nsifa kurinthah ves hama habeys…haadha molhey ifooo…ifoo akee hama v talented author eh..💙💙💙💙💙💙💙💙💙💙💙💙💙💙💙💙💙💙💙💗💗💗💗💙💗💙💙💙💖💖💖💖💖💗💗💖\nmi part kiyaali iru hama heevy kausty zindagi kaii ge scene eh fenunuhen…ikaan ge bai kiyqafa hama v dheravi….haadha molhey ifoo…. whole story is just amazing..👏👏👏👏👏👏👏👏👏👏👏👏👏👏👏👏👏👏👏👏👏👏👏\ni appreciate your hard work..💕💕💕💖💖💖💕💖💖💖💖💖💕💕💕💖💖💖💖💕\n😍😍😍😍LOVE U IFOO😍😍😍😍😍😍\nNot kausti. 🤣🤣😂😂 Kasauti inge fuhkolhu..\nHi dear.. Fortnite kiyaaleemu mi part miadhu hendhunu.. But busy veemaegadeega comment nukurevuny inge.. Now its time to comment.. Pis pis pis mioh ulhey hunaruveri gaabiliyyathu maleh dhw.. Hama bunaane echcheiy neyngi ajaabuvefa meenee.. V salhi ingey mi bai.. Past ge bodu baeiy innaane dhw mi storyga..?? Can’t wait for that.. Sifakurun ves hama obi.. Ibaaraaiy kurunves hama obi.. And Dhivehi bahuge hama thah rangalhau beynunkuraatheeve fortnite v hiyhama jehey ingey ifoo.. Ifoo ge eba huri mi dhaairaain kuriah dhaan hunaru.. Insha Allah you will and you can do it.. Good luck ifoo jaaneman.. Hehe.. Fortnite mee thankolheiy majaa mizaajege meeheh ehenveema majaa vegen gos keedhaane konme fadha echcheiy ves.. Ifoo fortnite au liyevey ekahala echchissau maa bodau alhainulaathi ingey.. Wish you all the very best of luck dear.. Hoping that we are good friends.. And ifoo you can call me shai.. Good luck dear.. Mwah\nWow😍😍😍😍😍… Varah reethi mi bai ves.💞. Waiting for next💜💙💚💛❤💜💙💚💛❤….\nWow ❤❤❤ Mi partvx v v v v rythi ingey 🌹🌹🌹🌹🌹🌹🌹🌹🌹🌹🌹 l just love it 😍😍😍😍😍😍😍😍😍😍😍 I can image each n every scene in it 💙💙💙💙💙💙💙💙💙💙\nWow..!! ❤❤😘😘💙💙…Speechless..!! ❤❤😘😘💙💙..Mi part vex vrh vrh reethi…❤❤😘😘💙💙…Your doingaamazing job ifoo..❤❤😘😘💙💙..Sifa kurun thah vrh salhi..Obinoavey hama..❤❤😘😘💙💙…Story dhigukoh genesdheythy vrh kamadhudhey aslu..❤❤😘😘💙💙…Kaaku baa dhweaee…!! Let see dhw kaaku thoaeee..❤❤😘😘💙💙..Keep it up dear…❤❤😘😘💙💙…Wish you all the best..❤❤😘😘💙💙…Hope kuriah huri baithah vex mihaa furihama ah genesdheyne kamah…❤❤😘😘💙💙..I will support you always dear..❤❤😘😘💙💙…Much loves..❤❤😘😘💙💙..\nނުދާށޭ ދޫކޮށްފައި ޔާރާ…8


Photo eh share kohlaigen samsang phone eh: Dhiraagu - The Press\nފޮޓޯއެއް ޝެއާ ކޮށްލައިގެން ސެމްސަންގް ފޯނެއް: ދިރާގު\nއާމިނަތު ނިއުޝާ 23 May 2019, 10:55\nފޮޓޯ އެއް ޝެއާކޮށްލައިގެން ސެމްސަންގް އޭ80 ފޯނެއް ލިބޭ މުބާރާތެއް ރޯދައިގެ އުފާވެރިކަމުގެ ނަމުގާ ދިރާގުން ފަށައިފިއެވެ.\nމި މުބާރާތުގައި ބައިވެރި ވެވޭނީ ހޭޝް ޓެގް "ރޯދަ މޫމެންޓްސް" ޖެހުމަށް ފަހު ނަގާ ފޮޓޮތައް ފޭސްބުކް، ޓްވިޓާ ނުވަތަ އިންސްޓަގްރާމުގައި ހިއްސާ ކުރުމުންނެވެ. އަދި ކޮންމެ ހަފްތާ އަކުވެސް މި މުބާރާތުގެ ގުރުއަތުން ހޮވޭ އެއް ފަރާތަކަށް ސަމްސަންގް އޭ80 ފޯނެއް ދިނުމަށް ހަމަޖެހިފައި ވާކަމަށް ދިރާގުން ބުނެއެވެ.\nއަދި އެ ކޮންމެ ހަފްތާއެއްގެ ފޮޓޯއެއް ހޮވުމަށް ވެސް ސޯޝަލް މީޑިއާ އަށް ހޭޝްޓެގާ އެކު "ރޯދަ މޫމެންޓްސް" ޖެހުމަށް ފަހު ހިއްސާކުރާ ފޮޓޯތަކަކީ އެ ފޮޓޯއެއް ޕަބްލިޝްކުރާ ފަރާތަކުން ނަގާފައި ވާ ފޮޓޯއަކަށް ވާން ވާނެ ކަމަށް ދިރާގުން މައުލޫމާތުދެއެވެ.\nއަދި ދިރާގުން ބައެއް ފަރާތަތަކުން ނަގާފައި މި ހޭޝްޓެގާއެކު ސޯޝަލް މީޑިއައަށް ހިއްސާކުރާ ފޮޓޯތައް ދިރާގުގެ ޓްވިޓާ، ފޭސްބުކް އަދި އިންސްޓަގްރާމްގައި ހިއްސާކުރާނެ ކަމަށް ދިރާގުން ބުނެއެވެ. އަދި ފޮޓޯތައް ހިއްސާކުރާނީ ފޮޓޯ ނަގާ ފަރާތްތަކަށް ފޮޓޯ ކްރެޑިޓް ދީފައި ކަމަށް ދިރާގުން މައުލޫމާތު ދެއެވެ.\nމި މުބާރާތުގައި ކޮންމެ ހަފްތާއަކު ގުރުއަތުން ނަސީބުވެރި އެއް ފަރާތް ހޮވާނީ ފޭސްބުކް، އިންސްޓަގްރާމް އަދި ޓްވިޓާގައި ފޮޓޯ ހިއްސާކުރާ ހުރިހާ ފަރާތެއްގެ މެދުގާ ނަގާ ލަކީ ޑްރޯ އެއްގެ ތެރެއިން ކަމަށް ދިރާގުން ބުނެއެވެ.\nދިރާގުން ދަނީ ކޮންމެ ރޯދަމަހަކާ ދިމާކޮށް އަގުހުރި ހަދިޔާތަކާ އެކު، އެކިކަހަލަ މުބާރާތްތައް ކުރިޔަށް ގެންދަމުންނެވެ.


SunOnline: Priyanka Chopra anekkaaves Hollywood ge filmakah\nޕްރިޔަންކާ ޗޯޕްރާ އަނެއްކާވެސް ހޮލީވުޑްގެ ފިލްމަކަށް\nފާތިމަތު ނިއަމް އަޙްމަދު 24 Mar 2022, 08:05\nބަތަލާ ޕްރިޔަންކާ ޗޯޕްރާ---\nހޮލީވުޑްގެ ބޮޑު ޕްރޮޖެކްޓަކުން ޕްރިޔަންކާ ޗޯޕްރާ އަނެއްކާވެސް ފުރުސަތު ހޯދައިފިއެވެ.\nޕްރިޔަންކާ ދެން ފެނިގެންދާނީ، ސިންގަޕޫރުގެ ޑައިރެކްޓަރެއްކަމަށްވާ އެންތަނީ ޗެންގެ ފިލްމަކުންނެވެ. މި ފިލްމަކީ ޝިލްޕީ ސޮމާޔާ ގޯޑާގެ ވާހަކަ ފޮތެއް ކަމަށްވާ "ސީކްރެޓް ޑޯޓާ" އަށް ބިނާކޮށް އުފައްދާ ފިލްމެކެވެ.\nގޯޑާގެ މިފޮތަކީ ވަރަށް ތަފާތު ވާހަކައެއް ކިޔައިދޭ ފޮތެކެވެ. އެ ފޮތުގެ އެންމެ މުހިންމު ރޯލުތަކުން ފެނިގެންދަނީ ދެ އަންހެނުންނެވެ. އެދެމީހުން ގުޅިފައިވަނީ ކުޑަކުއްޖެއްގެ ސަބަބުންނެވެ.\nއެ ވާހަކަ ކުރިއަށްދަނީ، ދެގައުމެއްގައި އެއްވަގުތެއްގައި ދިރިއުޅެމުންދާ ދެ އަންހެނުންގެ ހަޔާތުގައި ވަމުންދާ ކަންތައްތަކަށް ކިޔައިދެމުންނެވެ. މި ދެ އަންހެނުންގެ ތެރެއިން އިންޑިއާގައި އުޅޭ މީހާގެ މާލީ ހާލަތު ހުރި ގޮތުން އޭނާގެ ތުއްތު ދަރިފުޅު އެހެން މީހަކަށް ދިނުން ނޫން ގޮތެއް ނެތެވެ. އަދި ހަމަ އޭރު އެމެރިކާގައި އުޅޭ އަންހެނަކު އޭނާއަށް ދުވަހަކުވެސް ދަރިއަކު ނުލިބޭނެ ކަމުގެ ޚަބަރު ލިބިގެން އުޅެއެވެ. އަދި ވާހަކަ ކުރިއަށް ދާއިރު މި ދެ މީހުން މިކުއްޖާ މެދުވެރިކޮށް ދިމާވެއެވެ.\nސީކްރެޓް ޑޯޓާ އަކީ ވަރަށް އިމޯޝަނަލް ވާހަކަ ފޮތެކެވެ. އަދި ޕްރިޔަންކާ ޗޯޕްރާ އާއި ސިއެނާ މިލާގެ ފަރާތުންވެސް ވަރަށް ފުރިހަމަ އެކްޓިން ފެނިގެން ދާނެކަމަށް ވަނީ ބެލެވިފައެވެ. މި ފިލްމު ޕްރޮޑިއުސް ކުރަނީ އެމެޒޮން ސްޓޫޑިއޯސްއިންނެވެ.\nފާތިމަތު ނިއަމް އަޙްމަދު\nސަލްމާން ޚާން ޗިރަންޖީވީގެ ގޯޑްފާދާގެ ޝޫޓިން ނިންމާލައިފި


މިހިތުންނުފިލާނޭ….. – Esfiya\nއާދައިގެ މަތިން މިއަދުވެސް ޒީނާ ދިޔައީ އޭނާގެ ދޮށީ ދަރިފުޅު ރީހާގެ ސުކޫލް ގަޑި ނިމޭތީ އޭނާ ބަލައެވެ. ރީހާ އުޅެނީ ގްރޭޑް ދޭއްގައެވެ. ޒީނާ ސްކޫލް ދޮށަށް ދިޔައީ އޭނާގެ ހަގު ދަރިފުޅު ރީމާ ގޭގައި ބަހައްޓާފައެވެ. ރީމާގެ އުމުރުން އަދި ވީ އެންމެ ތިން އަހަރެވެ. ޒީނާގެ ފިރިމީހާ މަސައްކަތްކުރަނީ މާލެކައިރި ރިސޯޓެއްގައި ކަމުން ދެކުދިންގެ ހުރިހާ ކަމެއްހެން ކުރަމުން ދަނީ ޒީނާއެވެ. ޒީނާގެ މަންމަ ހައްވަ އުޅެނީ އެމީހުންގެ މުސްކުޅިގޭގައެވެ. ނަމަވެސް ވަރަށް ގިނައިން ޒީނާ އުޅޭގެއަށް ދެއެވެ.ހައްވަގެ ދިހަ ކުދިން ތިބޭއިރު ޒީނާއަކީ އެންމެ ހަގު ދަރިފުޅެވެ. ހައްވަގެ ލޮލުގެ ނޫރެވެ.ހިތުގެ ފިނިކަމެވެ. ޒީނާ އަކީ ވަރަށްވެސް ރީތި ދޮން މީހެކެވެ. އޭނާ ކައިވެނި ކޮށްގެން ވަކިން އުޅެން ބޭނުންވީ އެއްބަނޑު ކުދިން އެއްގެއެއްގައި އުޅޭނަމަ މައްސަލަ ބޮޑުވާނެތީއެވެ.އަދި އޭނާގެ މިނިވަންކަމަށް ބުރޫ އަރާނެތީއެވެ.އެހެންކަމުން ކުޑަ އަގަކަށް އެއް ކޮޓަރިއާއި ބަދިގެއެއް ހުރި އޭނާގެ ތިމާގެ މީހެއްގެ ގެއަށް ބަދަލުވީއެވެ. ޒީނާގެ މިހާރުގެ ފިރިމީހާ ޒީނާއާއި ބަލައިފައި ރީތި ނުވިނަމަވެސް އޭނައާއި އެކީ ޒީނާ އުޅެން ބޭނުންވީ އޭނަ ޒީނާދެކެ ވާލޮތްބެއްގެ ބޮޑުކަމުންނެވެ. ދެމީހުން ފޯނުން ދިމާވެ ކައިވެނި ކުރަން ބޭނުންވި އިރުގައިވެސް ހަސަނަކީ އެހާ ކަޅު މީހެއްކަމެއް ޒީނާއަކަށް ނޭނގެއެވެ. ޒީނާއަކީ ރީތިކަމަށް ވަރަށްވެސް ލޯބިކުރާމީހެކެވެ. މުޅި ހިރިލަންދޫގައިވެސް ރީތިކަމަށް މަޝްހޫރުމީހެކެވެ. ޒީނާއަކީ ފިރިހެނުންނާއި އެކީ ވަރަށްވެސް ބޮޑަށް ގުޅުން ބާއްވާ މީހަކަށްވިނަމަވެސް އެއްވެސް މީހަކު ޒީނާއާއިއެކު ކައިވެންޏާއި ހަމައަށް ދާކަށް ބޭނުމެއް ނުވެއެވެ. އެންމެންވެސް ބޭނުންވަނީ ވަގުތީ އުފަލެވެ. އެހެންކަމުން ޒީނާއަށްވުރެ ދިހައަހަރު ދޮށީ ހަސަނާއި ކައިވެނި ކުރީއެވެ. ހަސަނަކީ އައްޑުއަތޮޅު މީހެކެވެ.\nރީހާ ގޮވައިގެން އަވަހަށް ގެއަށް މިސްރާބްޖެހި ޒީނާއަށް ފަހަތް ބަލައިލެވުނީ ޒީނާއާއި ދިމާއަށް މީހަކު ބަލާހެން ހީވާތީއެވެ. ޒީނާގެ މެއަށް ހީވީ ގަނޑުފެން އެއްޗެއް އޮއްސާލިހެންނެވެ. ޒީނާއާއި އަރާހަމަކުރީ ޒީނާގެ ކުޑައިރުގެ ލޯބިވެރިޔާ އަހުމަދު އަކުރަމް އެވެ. ޒީނާ ލޯބިން ކިޔާނަމުންނަމަ “އަންމު” އެވެ. ގްރޭޑް 7ގައި އެއްކުލާހުގައި އުޅުމަށްފަހު އަހުމަދު ގެއްލުނީއެވެ. އަހުމަދަކީ ވިލިފުށީ މީހެކެވެ. އެއިރަކީ މޯބައިލް ފޯން ހުންނަ ޒަމާނަކަށް ނުވުމާއިއެކު ވާހަކަދެއްކޭނެ ގޮތެއްނެތެވެ. ލަދުރަކި ހިނިތުންވުމެއް އަހުމަދުއަށް ރައްދުކުރުމަށްފަހު އަވަހަށް ގެއަށް ދިޔައީ މަގުމަތީގައި މީހުން ގިނަކަމުންނެވެ. އެކިހިޔާލުތަކުގައި ހުރެ ދެކުދިންނަށް ބަތާއި ގަރުދިޔަ ކާން ދިނުމަށްފަހު އެނދުގައި އޮށޯއްވެލީ މާޒީގެ އެފޮނިފޮނިހަނދާންތައް އާކޮށްލުމަށެވެ. އަހުމަދަކީ ޒީނާގެ ފުރަތަމަ ލޮތްބެވެ. ދެމީހުން ސުކޫލްގައި އުޅުނު އިރު އުޅުނީ ރައްޓެހިވެގެންނެވެ. އަހުމަދު އެރަށަށް ކިޔަވަން އައިސްހުރީ އޭނަގެ މަންމަމެންގެ ރައްޓެއްސެއްގެ ގޭގައެވެ.\nޒީނާ ސްކޫލަށް ދަނީކަމަށްބުނެ އޭނަގެ މަންމަމެނަށް ވަގަށް ދަނީ އަހުމަދު އުޅޭގެއަށެވެ. އެގެއަށް ޒީނާދަނީ އަހުމަދުއުޅޭގޭ މީހުނަށްވެސް ނޭނގިއެވެ. އަހުމަދުގެ އެހީތެރިކަމާއިއެކުގައެވެ.މިދެމީހުން ސުކޫލަށްދަނީ މަދު ދުވަހަކުއެވެ. އަހުމަދުގެ ކޮޓަރީގައި ދެމީހުން އެތައް ވަގުތުތަކެއް ހޭދަކުރެއެވެ. އެކަކު އަނެކެއްގެ އުނގުތެރޭގައެވެ. ހަށިގަނޑަށް އުފަލާއި އަރާމު ހޯދުމުގައެވެ. އެތައް އަހުދަކާއި ވައުދެއް ވުމުގައެވެ.\nމިހެން އުޅުމުގެ ތެރޭގައި އެއްދުވަހަކު ޒީނާގެ ބޭބެއަށް ސްކޫލް އޮފީހުން ގުޅިއެވެ. ޒީނާ މާގިނައިން ސްކޫލަށް ސަލާންބުނާތީއެވެ.ސަބަބެއް އޮޅުންފިލުވާށެވެ. ޒީނާ މުދައްރުސުން ގާތުގައި ބުނަނީ ބަލިވެގެން ނާންނަނީ ކަމުގައެވެ. އެހެން ކަމުން އޭގެ އަނެއް ދުވަހު ޒީނާގެ ބޭބެ ނިންމީ ޒީނާއަށް ފާރަލުމަށެވެ. ޒީނާ ސްކޫލަށްދާން ނިކުންނަކަން އޭނާއަށް އެނގޭތީއެވެ. ޒީނާއަށް ފާރަލަމުންގޮސް ޒީނާގޮސް ވަންނަ ކަމަށްވީ ރަށުގެ އެއްކޮޅުގައި އަތިރިމަތީ ކައިރީ ހުރި ގެއަކަށެވެ.ޒީނާ އެގެއަށް ވަނީ އެގޭ ވަލުދޮރޯށިންނެވެ. އެއިރު އެތާ ކައިރީ ޒީނާއާއި ދާދި އެއްއުމުރެއްގެ ފިރިހެން ކުއްޖެއްވެސް ހުއްޓެވެ. ނަމަވެސް ދެމީހުންވެސް އެގެއަށްވަނީ ވަރަށް ވަގުވަގަށެވެ. ވުމާއިއެކު އިރުކޮޅެއް ފަހުން ޒީނާގެ ބޭބެ ވެސް އެގެއަށް ވަނެވެ. އެއީ އޭނާވެސް ކޮންމެވެސް ވަރަކަށް ވާހަކަދައްކާއުޅޭ ދެކެފަރިތަ ބައެއްގެ ގެއެކެވެ. ވުމާއިއެކު ޒީނާގެ ބޭބެ ޒާން މާދުރުދުރުން ނުފައްޓާ ސީދާ ކަންތައްތައް އޮތްގޮތުގެ ވާހަކަ ފެއްޓިއެވެ. އެގޭ ސަރީފާބުނިގޮތުންނަމަ އޭނަގެ ކުދިންތައްވަނީ ކިޔަވާނިމިފައެވެ.އެކަން ޒައިން އަށްވެސް އެނގެއެވެ. އެއިން ކުއްޖަކާ ޒީނާއާއި ގުޅުމެއް އޮތްކަމެއް އެނގިފައެއްނެތެވެ. ދެން އެގޭގައި އުޅެނީ އޭނާގެ ރައްޓެހި ވިލިފުށީ މުހަންމަދުބެއާއި ޒުލައިހާގެ ދޮށީ ފިރިހެން ދަރިފުޅެވެ. ނަމަކީ އަހުމަދު އަކުރަމެވެ. އަހުމަދުވެސް ސްކޫލަށް ނުދާވާހަކަ ސްކުލުން އެންގި ކަމަށް ވެއެވެ. ނަމަވެސް މިއަދުވެސް އޭނަ ޔުނީފޯމް ލައިގެން ނިކުތްކަމަށް ސަރީފާ ބުންޏެވެ. އެހެންނަމަވެސް ޒާންއަށް ޝައްކުވާކަމުގައިވާނަމަ އެގެ ބެލުމަށް ބުންޏެވެ. އެހެންކަމުން ގެ ބަލަންފެށިއެވެ. އެވަގުތު ސަރީފާގެ ފިރިމީހާ ހުސެއިން މަނިކުވެސް ގެއަށް އައިސްވަނެވެ. ކޮޓަރިތައް ބަލަމުންގޮސް އަހުމަދު އުޅޭކޮޓަރީގެ ތަޅުގައި ހިފިއިރު ހުރީ ތަޅުލައިފައެވެ. އެހެންކަމުން ޑަބަލް ތަޅުދަނޑި ހިފައިގެން އައިސް ހުޅުވިއެވެ. އެއިރު އަހުމަދު އޮތީ އޮށޯވެލައިގެންނެވެ. ސަރީފާ އޭނަގާތު ސްކޫލުންއައީ ކޮންއިރަކުތޯ އެހުމުން ބުނީ އިރުކޮޅެއް ކުރިން ބޮލަށްތަދުވާތީ ގެއަށް އައީ ކަމުގައެވެ. ކޮޓަރިތެރޭން އެއްވެސް މީހެއްގެ ހިލަމެއް ނުވެއެވެ. ނަމަވެސް އެގެއިން ނިކުތުމަށްފަހު ޒީނާގެ ބޭބެއާއި ހުސައިން މަނިކު ވާހަކަދައްކަން މަޑުކޮށްލިއެވެ.އިރުކޮޅެއްފަހުން ޒީނާ ނިކުމެގެން އަންނަތަން ފެނުނެވެ. މިތަން އެންމެ ފުރަތަމަ ފެނުނީ ހުސައިން މަނިކަށެވެ. ޒީނާގެ ބޭބެ ޒައިން އަށް ދެއްކުމުން އެއީ ޒީނާކަމަށް ބުންޏެވެ.\nއެހެނިހެން ދީނީ ލޯބި September 29, 2018


ސިވިލްސާވަންޓުން ތިބެން ޖެހޭނީ އަނގަމަޑުން ލައިގެން ކަމަށް ވިދާޅުވި ސަލީމަށް އެތައް ބައެއްގެ ފާޑުކިޔުން – My WordPress\nސިވިލްސާވަންޓުން ތިބެން ޖެހޭނީ އަނގަމަޑުން ލައިގެން ކަމަށް ވިދާޅުވި ސަލީމަށް އެތައް ބައެއްގެ ފާޑުކިޔުން\nސިވިލް ސަރވިސްގައި މަސައްކަތް ކުރާ މުވައްޒަފުން، ވަޒީފާގެ އެެއްބަސްވުމުގައި ސޮއިކުރާ ހިސާބުން ފެށިގެން، ކަށްވަޅަށް ދާންދެން ތިބެން ޖެހޭނީ އަނގަ މަޑުންލައިގެން ކަމަށް ވިދާޅުވުމުން، ރައްޔިތުންގެ މަޖިލީހުގެ ހޯރަފުށި ދާއިރާގެ މެމްބަރު އަހްމަދު ސަލީމްއަށް ގިނަ ބައެއްގެ ފާޑުކިޔުން އަމާޒުވެއްޖެއެވެ.\nސިވިލް ސަރވިސްގެ ޤާނޫނަށް އިސްލާހު ގެނައުމުގެ ބިލަށް ބަހުސްކުރައްވަމުން ސަލީމް ވިދާޅުވީ، ސިވިލްސަވިސްގެ މުވައްޒަފުންނަކީ ވަކި މިންގަނޑުތަކަކަށް ބޯލަނބައި، ވަކި ހުދޫދެއްގެ ތެރޭގައި އުޅެން ޖެހޭ ބައެއް ކަމަށެވެ. ސިވިލްސަރވވަންޓުންނަށް ބޭނުންހާ އެއްޗެއްް ނުލިޔެވޭނެ ކަމަށްވެސް އޭނާ ވިދާޅުވިއެވެ.\n"އޭނާ އަކީ ފޭސްލެެސް މީހެއްގެ ގޮތުގައި ތަޖުރިބާކާރުން ބުނަނީ. އޭނާ އަކީ އަޑެއް ނެތް މީހެއް. އޭނާ އަކީ ވަޒީފާގެ އެއްބަސްވުމުގައި ސޮއިކުރާ ހިސާބުން ކަށްވަޅަށް ދާންދެން އަނގަމަޑުން ލައިގެން ހުންނަން ޖެހޭ މީހެއް". ސަލީމް ވިދާޅުވިއެވެ.\nސަލީމްގެ މިވާހަކަތަކާއި ގުޅިގެން މީސްމީޑިއާގައި އެތައް ބައެއްގެ ފާޑުކިޔުން އޭނާއަށް އަމާޒުވެފައިވެއެވެ. ސަލީމަށް ނުރުހުމުގެ ބަސްތައް ރައްދު ކުރި މީހަކު ފޭސްބުކްގައި ލިޔެފައިވާ ޕޯސްޓެއްގައި ވަނީ ހިޔާލުފާޅު ކުުރުމުގެ މިނިވަންކަމުގެ ހައްގަކީ ރައްޔިތުންގެ ޓެކްސް ފައިސާއިން ބޮޑު މުސާރަ ނަންގަވާ ބޭފުޅުންނަށް އެކަނި އޮންނަން ޖެހޭ ހައްގެއް ނޫން ކަމަށެވެ. ރައްޔިތުންގެ ޓެކްސް ފައިސާއިން ކޮންމެ މަހަކު 80،000 ރުފިޔާ މުސާރައިގެ ގޮތުގައި ނަންގަވައިގެން އެފަދަ ވާހަކަ ދައްކަވަން ސަލީމް ލަދު ގަންނަން ޖެހޭ ކަމަށްވެސް އެ ޕޯސްޓްގައިވެއެވެ.\nއިތުރު މީހަކު ފާޅުކުރި ހިޔާލެއްގައި ވަނީ ސަލީމް ނިސްބަތްވެވަޑައިގަންނަވާ އެމްޑީޕީއަށް ވަަރަށް ބޮޑަށް ފާޑުވިދާޅުވެފައެވެ. އެގޮތުން އެމްޑީޕީ އިދިކޮޅު ޕާޓީއެއްގެ ގޮތުގައި މަސައްކަތް ކުރިއިރު، ގާނޫނު އަސާސީގެ 27 ވަނަ މާއްދާގެ ދިފާއުގައި ނުކުމެ އަޑުު އުފުލި ކަމަށާއި، ބާރުތައް ލިބުމުން ރާގު ބަދަލުވެ، ރައްޔިތުންނަށް ބިރު ދައްކަން މަސައްކަތް ކުރާ ކަަމަށްވެސް އެމީހާ ބުނެފައިވެއެވެ.\nސިވިލްސަރވަންޓުންނާ ގުޅޭގޮތުން ސަލީމް ދެއްކެވި ވާހަކައަށް އިދިކޮޅުގެ ފާޑުކިޔުންވެސް ވަރަށް ބޮޑަށް ވަނީ އަމާޒުވެފައެވެ.


Vai Saafkohdhinumah Ingilaabeh Genai "Plasmacluster" Technology Ingeytha? - Vaguthu\nއުޅޭ މާހައުލު އަދި ގޭތެރޭގެ ވައި ސާފުކޮށްދިނުމުގެ އަޒުމުގައި ޝާރޕް ކުންފުނިން ދުނިޔެއަށް ތައާރަފްކޮށްދިނީ "ޕްލާޒްމާކްލަސްޓަރ" ޓެކްނޮލޮޖީގެ ވާހަކަ ދައްކާލަމާ ހިނގާށެވެ.\nޕްލާޒްމާކްލަސްޓަރ އުފައްދައިދޭ، އަދި އެޑްވާންސް ވައިދައުރު ކުރާ ނިޒާމް ހިމެނޭގޮތަށް އެއަރކޯން އަދި އެއަރ ޕިއުރިފަޔަރ ޝާރޕްއިންވަނީ އުފައްދާފައެވެ. މިޓެކްނޮލޮޖީ އިން އިލެކްޓްރިކް ޑިސްޗާރޖެއް ގެ ޒަރިއްޔާއިން ޕްޒިޓިވް އަދި ނެގެޓިވް "އަޔޯންސް"(ions) ވައިގެ ތެރެއަށް ފޮނުވާލަދެއެވެ. އި "އަޔޯންސް" ވައިގެ ތެރޭގައިވާ ފެނާއި އެއްވެ، ވައިރަސް އާއި ބެކްޓީރިއާފަދަ ތަކެތީގައި ހަރުލައެވެ. މީގެ ސަބަބުން ވައިގެތެރޭގައިވާ ޕްރޮޓީންގައިވާ ހައިޑްރޯޖަން ބޭރުކޮށްދީ ބެކްޓީރިއާ އާއި ވައިރަސް ވައިގެ ތެރޭން ނައްތާލަދެއެވެ. އަދި މާހައުލުގައިވާ ވަޔަށް އިތުރު ތާޒާކަމެއް ގެނުވައެވެ.\nއަދި މީގެ އިތުރުން ޕްލާޒްމާކްލަސްޓަރ އަޔޯންސް އިން "ސްޓެޓިކް އިލެކްޓްރިސިޓީ" މަދުކޮށްދެއެވެ. ނަތީޖާއަކީ، ޕޯލެން އަދި ޑަސްޓް އަދި މިފަދަ މާއްދާތައް އަންނައުނާއި ފަރުނީޗަރ ފަދަ ތަކެތީގައި ހަރުނުލާގޮތްވުމެވެ. އަދި ޝާރޕްގެ އެއަރ ޕިޔުރިފަޔަރ އަދި އޭސީގައިވާ މިކަމަށް ހާއްސަ އެޑްވާންސް ފިލްޓަރތަކުން އިން ޕޯލެންއާއި ހިރަފުސް ފަސޭހަކަމާއި އެކު ސާފުވެގެންދިޔުމެވެ. ވުމާއިއެކު ހާއްސަކޮށް މިފަދަ އެލާރޖީ ހުންނަ ބޭފުޅުންނަށްވެސް މިއީ އެންމެ އެކަށޭނަ ހައްލެވެ.\nމިހައްލު އިތުރަށް ފުރިހަމަ ވެގެންދަނީ ޝާރޕްގެ މިޕްރޮޑަކްޓް ތަކުގައި ހިމެނޭ4ފިލްޓަރއިންނެވެ. "މައިކްރޯމެޝް ޕްރިފިލްޓަރ" އިން ކުނޑި ފިލްޓަރކޮށްދެއެވެ. "އެކްޓިވް ކާރބަން ފިލްޓަރ" އިން ސިނގިރޭޓުން، ޖަނަވާރުން ނުވަތަ ކެއްކުމުން އުފެދޭވަސް ކަނޑުވާލައެވެ. އަދި "އެންޓި މައިކްރޯބިއަލް ހެޕަރ ފިލްޓަރ" އިން ލޮލަށް ނުފަންނަހާ ކުދި (0.3 މައިކްރޯބްސް) ގެ ހިރަފުސް ނައްތާލަދީ – ފުރިހަމަ ސާފުކަމެއް ގޭތެރޭގެ ވަޔަށް ގެނުވައެވެ. މިގޭ އިތުރުން "އެންޓި ބެކްޓީރިއަލް ފިލްޓަރ" އެއް ޝާރޕްގެ މިޓެކްނޮލޮޖީ ހިމެނޭ އެއަރ ޕިޔުރިފަޔާރ ގައިވެއެވެ.\nޕްލާޒްމަރކްލަސްޓަރ ޓެކްނޮލޮޖީ ހިމެނޭ ޕްރޮޑަކްޓްތަކެއް އަޅުގަނޑުމެންގެ ރާއްޖޭގައިވެސް ވަރަށް ހެޔޮއަގުގައި ލިބެން އެބަހުއްޓެވެ. ވުމާއި އެކު، އަޅުގަނޑުމެންގެ ގޭތެރޭގެ ވައި ސާފުކޮށް ހަށިގަނޑުގެ ދުޅަހެޔޮކަން އިތުރަށް ޔަޤީންކުރުމުގެ ފުރުސަތުވެސް މިވަނީ ފަހިވެފައެވެ. ޝާރޕް ޕްލާޒްމާކްލަސްޓަރ ޓެކްނޮލޮޖީ ހިމެނޭ ޕްރޮޑަޓްތައް ލިބިވަޑައިގަންނަވާނީ ރެޑްވޭވުންނެވެ.\nޖޫން 14, 2020 14:12\nޖޫން 14, 2020 20:59\nތިޔާގެން އެއްޗެއް ލިބޭ އަގު ބުލުނެލިނަ ދޯ ރަނގަޅު ވީސް


ބިސް އަޅަން މާފަރު ރަންވޭއަށް އެރި ވެލާ, އަނިޔާގެ ނިޝާންތަކާއި އެކު މަރުވެފައި އޮއްވައި ފެނިއްޖެ | Jazeera\tބިސް އަޅަން މާފަރު ރަންވޭއަށް އެރި ވެލާ, އަނިޔާގެ ނިޝާންތަކާއި އެކު މަރުވެފައި އޮއްވައި ފެނިއްޖެ - Jazeera\nބިސް އަޅަން މާފަރު ރަންވޭއަށް އެރި ވެލާ, އަނިޔާގެ ނިޝާންތަކާއި އެކު މަރުވެފައި އޮއްވައި ފެނިއްޖެ\nޢަލީ ޔާމީން April 14, 2019 155 views0\nނ. މާފަރުގައި ތަރައްގީ ކުރަމުން އަންނަ އެއާޕޯޓްގެ ރަންވޭއަށް ބިސް އަޅަން އެރި ކަމަށް ބެލެވޭ ވެލާ މަރުވެގެން އެ ރަށު ގޮނޑުދޮށަށް ލައްގާފައި އޮއްވައި ފެނިއްޖެ އެވެ.\nމާފަރު އެއާޕޯޓުގެ ރަންވޭއަށް ވެލާ އަރައި ބިސް އަޅާފައިވާ ފޮޓޯ މީސް މީޑިއާ ދައުރުވީ މިިދިޔަ އަންގާރަ ދުވަހު އެވެ. އެއާއި އެކު ރާއްޖޭގެ ނޫސްތަކާއި އަދި ދުނިޔޭގެ ބޮޑެތި ނޫސްތަކުގެ ފަލަ ސުރުހީތަކަށް އެ ހަބަރު އެރިއެވެ.\nމީސް މީޑިއާގައި ދައުރުވި ފޮޓޯތަކުން ފެންނަ ގޮތުގައި، ބިސް އަޅަން އެރި ވެލާ މަރުވެފައި އޮއްވާ ފެނުނު އިރު އަނިޔާގެ ނިޝާންތަކެއް ހުށްޓެވެ. އެގޮތުން ވެލާގެ ބުރަކަށި މަތިން ބޮޑު ތަންގަނޑެއް ގޭނިފައި ހުއްޓެވެ. އެހެންކަމުން އެއީ ރަންވޭމަތީގައި ވެލާ ދަމާފައި ގެންދިއުމުން ވެފައި ހުރި ގޮތެއް ކަމަށް ބެލެވެ އެވެ.\nމައުލޫމާތު ލިބޭ ގޮތުގައި ރަންވޭ މަތިން ވެލާ ފެނުނީ ބޯޓު ޖައްސަންވެގެން ރަންވޭ ޗެކްކުރަނިކޮށެވެ. އެވަގުތު އެމީހުން ވެލާ ވަގުތުން ގޮނޑުދޮށަށް ދޫކޮށްލީ އެވެ.\nއެންވަޔަރްމަންޓަލް ޕްރޮޓެކްޝަން އޭޖެންސީ (އީޕީއޭ) ގެ ޑިރެކްޓާ ޖެނެރަލް އިބްރާހިމް ނައީމް ވިދާޅުވީ، ވެލާގެ ތޮށިގަނޑަށް ބަލައިލުމުން އެއަށް އަނިޔާކޮށްފައިވާ ކަމަށް ފާހަގަކުރެވޭ ކަމަށާއި އެހެންކަމުން އެ މައްސަލަ ތަހުޤީޤު ކުރުމަށް ފުލުހުންނަށް ހުށަހަޅާފައިވާ ކަމަށެވެ.


މި އަލާމާތްތައް ފެންނަނަމަ ކިޑްނީ އެވަނީ ނުރައްކަލުގައި!\nކުރީކޮޅުގައި ދެނެގަނެވިއްޖެނަމަ، ބަލިމީހާގެ ހާލަތު، އިތުރަށް ގޯސްވެގެން ދިއުން ކުޑަކުރެވޭ\nކިޑްނީ ބަލި ބޮޑުވެއްޖެނަމަ، ނޭނގި ހުއްޓައި ކުއްލިއަކަށް ފުރާނައަށް ނުރައްކާވެދާނެ\n3 އޮކްޓޯބަރ 2017 | އަންގާރަ 23:02\nކިޑްނީ އަކީ ކޮންމެ މީހަކަށް ވަރަށް މުހިއްމު ގުނަވަނެއް\nފުރިހަމަ ސިއްހަތެއްގައި ހުރުމަށް ހަށިގަނޑުގެ ކޮންމެ ގުނަވަނެއްވެސް ވަރަށް މުހިއްމެވެ. އޭގެން އެއްވެސް ގުނަވަނެއްގެ މަސައްކަތް ހުއްޓިއްޖެނަމަވެސް އެކަމުގެ ނުރައްކާތެރިކަން ވަރަށް ބޮޑެވެ. ކޮންމެ ގުނަވަނެއްގެ މަސައްކަތްވެސް ތަފާތެވެ. އެގޮތުން ކިޑްނީ އަކީވެސް ހަށިގަނޑުގެ މަސައްކަތް ފުރިހަމަވުމުގައި ވަރަށް މުހިއްމު ދައުރެއް އަދާކުރަ ގުނަވަނެކެވެ.\nބީންސްގެ ބަށްޓަމަށް އޮންނަ ކިޑްނީ އަކީ ހަށިގަނޑުގައި ލޭ ސާފުކޮށްދީ، އެތެރެ ހަށިގެ ތެތްކަން އެއްމިނެއްގައި ހިފަހައްޓައިދިނުމަށް އެހީތެރިވެދޭ ވަރަށް މުހިއްމު ގުނަވަނެކެވެ.ކިޑްނީ އަކީ ކޮންމެ މީހަކަށް ވަރަށް މުހިއްމު ގުނަވަނެކެވެ. ކިޑްނީ ރަގަޅަށް މަސައްކަތް ނުކުރުމަކީ އަމިއްލަ ހަށިގަނޑު ނުރައްކަލަކަށް ހުށެޅިފައިވުން ކަމަށް ވެދާނެ އެވެ.\nކިޑްނީ ގެ މަސައްކަތްތައް:\nހަށިގަނޑުގައި ކުޑަކަމުނަޖިސް އުފައްދައިދިނުން ·\nލޭގެ ޕްރެޝަރު ކޮންޓްރޯލް ކުރުމަށް އެހީތެރިވެދިނުން ·\nކަށިތައް ދުޅަހެޔޮކަންމަތީ ބެހެއްޓުމަށް އެހީތެރިވެދިނުން ·\nލޭގެ ރަތް ސެލްތައް އުފެއްދުމަށް އެހީތެރިވެދިނުން ·\nހަށިގަނޑުގައި ހުންނަ މައުދަންތަކުގެ ނިސްބަތް އެއްހަމައެއްގައި ހިފަހައްޓައިދިނުން ·\nހަށިގަނޑުން ވިހަ މާއްދާތައް ސާފުކޮށް ބޭރުކޮށްދިނުން ·\nހަށިގަނޑުގައި ފެނާއި، ލޮނުގެ ނިސްބަތް އެއްހަމައެއްގައި ހިފަހައްޓައިދިނުން ·\nހަށިގަނޑުގައި އުފެދޭ ބޭކާރު ވިހަ މާއްދާތަކާއި، އިތުރުވެފައި ހުންނަ ފެން ހަށިގަނޑުން ބޭރުކޮށްދިނުން ·\nހަށިގަނޑުގައި ހުންނަ ކެމިކަލްތަކުގެ ނިސްބަތް އެއްހަމައެއްގައި ހިފަހައްޓައިދިނުން ·\nލޭގެ “އެސިޑް”ގެ ނިސްބަތް ކޮންޓްރޯލްކޮށްދިނުން ·\nލޭގެ ރަތް ސެލްތައް އުފެއްދުމަށާއި، ލޭގެ ޕްރެޝަރު ކޮންޓްރޯލް ކުރުމަށް ބޭނުންވާ ހޯމޯންތައް އުފައްދައިދިނުން.\nކިޑްނީގެ ބައްޔޭ ބުނުމުން ވަރަށް ގިނަ ބަލިތަކެއް އޭގައި ހިމެނިދާނެ އެވެ. އެގޮތުން ކިޑްނީގެ ބަލިތަކުގެ ތެރޭގައި ހިމެނޭ ބައެއް ބަލިތަކުގެ ތެރޭގައި ކިޑްނީ ދުޅަވުން، ކުޑަކަމުދާ ނިޒާމްގައި ޖަރާސީމް އުފެދުން، ކިޑްނީގައި ހިލައުފެދުން، އަދި ކިޑްނީ ފޭއިލްވުން ފަދަ ބަލިތައް ހިމެނެއެވެ. ދުވަސްވީ ކިޑްނީގެ ބައްޔަކީ3މަސް ދުވަހަށް ނުވަތަ އެއަށްވުރެ ދިގުމުއްދަތަކަށް ކިޑްނީގެ މަސައްކަތްކުރުން ދަށްވުން، ނުވަތަ ކިޑްނީއަށް ގެއްލުން ލިބިފައި ހުރުމެވެ. ވަކި މިންވަރަކަށްވުރެ ކިޑްނީގެ މަސައްކަތް ދަށަށް ދިއުމުން، ހަށިގަނޑުން ވިހަ މާއްދާތައް ބޭރުކުރުމަށް ކިޑްނީ ނުކުޅެދެއެވެ.\nކިޑްނީ ނުރައްކަލުގެ ތެރޭގައި ވާކަމުގެ ނިޝާންތައް:\nއާދަޔާ ޚިލާފަށް ފަލަވެ، ބަރުދަން އިތުރުވުން.\nއުނަގަނޑު، އަރިކަށިން ތިރި، ނުވަތަ ދަށްބަނޑުގައި ނުފިލާ ތަދެއް ހުރުން.\nކުޑަކަމުދާއިރު ތަދުވުން، ކުޑަކަމު ނަޖިހަށް ބަދަލުއައިސްފައި ހުރުން، ނުވަތަ ނޭނގި ކުޑަކަމުދެވުން\nސަބަބު ބަޔާންކޮށްދޭން ނޭނގި ހުންއައުން ·\nފައިތިލަ، ތަނބިކަށި، ފައި ފޮއްސިވެ ދުޅަވުން ·\nހެދުނު ހޭލާއިރު ލޮލުގެ ބޮނޑި ދުޅަވެފައި ހުރުން ·\nބޯ އަންބުރާ ހޮޑުލެވުން\nއަނަގައިގައި ނުބައި ރަހަލުން\nވަކިކަމަކާއި ނުލައި ގައިގައި ފިތްނެގުން\nކިޑްނީގެ ބަލިތަކަކީ ނޭނގި ހުއްޓައި ކުއްލިއަކަށް ފުރާނައަށް ނުރައްކާވެ، ދިރިއުޅުމަށް އޭގެ ނޭދެވޭ އަސަރުކުރުވާ ބަލިތަކެކެވެ.ކިޑްނީގެ ބަލިތައް ޖެހުމުގެ ފުރުޞަތު ކުޑަކުރުމަށް ކުރެވިދާނެ މުހިއްމު ބައެއް ކަންތައް:\n1 ހަށިގަނޑު ދުޅަހެޔޮކަންމަތީ ބެހެއްޓުމަށް ކަސްރަތުކޮށް ހެލިފެލިވެ(ހަރަކާތްތެރިވެ) އުޅޭށެވެ.\n2 ލޭގައި ހަކުރުގެ މިންވަރު ކޮންޓްރޯލްގައި ބެހެއްޓޭތޯ ބަލާށެވެ.\n3 ލޭގެ ޕްރެޝަރު ގަވާއިދުން ބަލަމުން ގެންދާށެވެ.\n4 ފައިދާހުރި ކާނާ ބޭނުންކުރުމާއެކު، ބަރުދަން އެކަށޭނަ ވަރެއްގައި ހިފެހެއްޓޭތޯ ބަލާށެވެ.\n5 ހަށިގަނޑަށް ފައިދާހުރި ދިޔާތަކެތި ބޭނުންކުރުމަށް އިސްކަން ދޭށެވެ.\n6 ދުންފަތުގެ އިސްތިއުމާލު ނުކުރާށެވެ.\n7 އަބަދު އަމިއްލައަށް ބޭސް ނަގައިގެން ބޭނުން ނުކުރާށެވެ.\n8 އަންނަނިވި ކަންތައްތަކުގެ ތެރެއިން ކަމެއް ހުރިނަމަ "ކިޑްނީގެ ބައްޔެއް ހުރިތޯ" ބެލުމަށް ޓެސްޓުކުރާށެވެ.\nދުވަސްވީ ކިޑްނީގެ ބައްޔަކީ އާންމު، ފުރާނައަށް ނުރައްކާވާ، ނަމަވެސް ފަރުވާކުރެވިދާނެ ބައްޔެކެވެ. މިއީ ބޭސްކޮށްގެން އެއްކޮށް ރަގަޅުކުރެވޭނެ ބައްޔެއް ނޫނެވެ. ނަމަވެސް ކުރީކޮޅުގައި ދެނެގަނެވިއްޖެނަމަ، ބަލިމީހާގެ ހާލަތު، އިތުރަށް ގޯސްވެގެން ދިއުން ކުޑަކުރެވިދާނެ އެވެ. ކިޑްނީ ބަލި އުފަންވެގެން އައުމަކީ އެމީހެއްގެ މުޅި ދިރިއުޅުން އެކަމުގައި ވޭތިކުރަންޖެހޭ، ކަމެކެވެ. ދިރިއުޅުމުގެ ހުރިހާ ކަމެއްގައި ބަލައިގެން އުޅެންޖެހޭ ކަމެކެވެ. ދުވަސްވީ ކިޑްނީގެ ބަލި ހުރުމަކީ އެކަމުގެ ސަބަބުން އެހެން ބަލިތަކަށް މަގުފަހިކުރުވައި، އެކަންކަން އިތުރަށް ގޯސްކުރުވައި، އަވަހަށް މަރުވުން، އަދި ނުކުޅެދުންތެރިކަން މެދުވެރިކޮށްފާނެ ކަމެކެވެ. އެހެންކަމުން ކިޑްނީގެ ނުރައްކަލުގެ ތެރެއަށް ދިއުމުގެ ކުރިން އިސްވެ ބަޔާންކުރެވުނު އަލާމާތްތަަކަށް ސަމާލުވުން ވަރަށް މުހިއްމެވެ.


vnews - Champions League: Ronaldo ge2landun PSG ge mahchah Real kurihoadhaifi\nޗެމްޕިއަންސް ލީގު: ރޮނާލްޑޯގެ ދެ ލަނޑުން ޕީއެސްޖީގެ މައްޗަށް ރެއާލް ކުރިހޯދައިފި\nރެެއާލް އަދި ޕީއެސްޖީ ބައްދަލުކުރި މެޗުގެ ތެރެއިން - ފޯޓޯ: ޓުވިޓާ\nޔުއެފާ ޗެމްޕިއަންސް ލީގުގެ ގަދަ 16 ގައި ކްރިސްޓިއާނޯ ރޮނާލްޑޯ ކާމިޔާބުކުރި ދެ ލަނޑުން ޕެރިސް ސެއިންޓް ޖާމަން (ޕީއެސްޖީ( ގެ މައްޗަށް ރެއާލް މެޑްރިޑް ކުރިހޯދައިފިއެވެ.\nބުދަ ދުވަހުގެ ރޭ ކުޅުނު މި މެޗު ޕީއެސްޖީއާ ވާދަކޮށް ރެއާލް އިން މެޗު ކާމިޔާބުކުރީ 1-3 ގެ ނަތީޖާއަކުންނެވެ.\nރެއާލް ދަނޑުގައި ކުޅުނު މި މެޗު ފެށިގެން ބޯޅަ ކޮންޓްރޯލްކޮށް ރަނގަޅަށް ކުޅުނީ އެޓީމުންނެވެ. އެގޮތުން ޕީއެސްޖީގެ ހާފަށް ބާރުބޮޑުކޮށް ރެއާލް އިން ވަނީ ލަނޑު ޖެހުމަށް ގިނަ ފުރުސަތު ހޯދާފައެވެ.\nއެހެންނަމަވެސް ރެއާލް އިން ރަނގަޅަށް ކުޅެމުން ދަނިކޮށް 33 ވަނަ މިނެޓުގައި ޕީއެސްޖީން ވަނީ މެޗުގެ ލީޑު ނަގާފައެވެ. މި ލަނޑު އެޓީމަށް ކާމިޔާބުކޮށްދިނީ އެޑްރިއަން ރަބިއޮޓްއެވެ.\nމި ލަނޑާއެކު ރެއާލް އިން ވަނީ އެޓީމުގެ ކުޅުން އިތުރަށް ވަރުގަދަކޮށްފައެވެ. އެގޮތުން ފުރަތަމަ ހާފް ނިމުމުގެ ކުރިން އެޓީމުން ވަނީ މެޗުގެ ނަތީޖާ ހަމަހަމަކޮށްފައެވެ. މި ލަނޑު އެޓީމަށް ލިބުނު ޕެނަލްޓީއަކުން ކާމިޔާބުކޮށްދިނީ ރޮނާލްޑޯއެވެ.\nމި ލަނޑާއެކު އޭނާ ވެގެން ގޮސްފައިވަނީ ޗެމްޕިއަންސް ލީގުގެ ހަތް މެޗެއްގައި ލަނޑު ޖެހި ފުރަތަމަ ކުޅުންތެރިޔާއަށްވެފައެވެ. އަދި މިއީ އޭނާ ޗެމްޕިއަންސް ލީގުގައި ރެއާލް އަށް ކާމިޔާބުކޮށްދިން 100 ވަނަ ލަނޑެވެ.\nދެވަނަ ހާފް ފެށިގެން ޕީއެސްޖީން ވަނީ އެޓީމުގެ ކުޅުން ރަނގަޅުކޮށްފައެވެ. އެގޮތުން އެޓީމުން ވަނީ ރެއާލްގެ ހާފަށް ބޯޅަތައް އިތުރުކޮށް އެޓޭކްތައް ގިނަކޮށްފައެވެ.\nއެހެންނަމަވެސް ޕިއެސްޖީން ރަނގަޅަށް ކުޅެމުން ދަނިކޮށް 83 ވަނަ މިނެޓުގައި ރޮނާލްޑޯ ވަނީ ރެއާލް އަށް މެޗުގައި ފުރަތަމަ ފަހަރަށް ލީޑު ނަގައިދީފައެވެ. އޭގެ ތިން މިނެޓު ފަހުން ރެއާލް އަށް ލީޑު ފުޅާކޮށްދިނީ ބަދަލު ކުޅުންތެރިޔާ މާކޯ އެސެންސިއޯގެ އެހީތެރިކަމާއެކު މާސެލޯއެވެ.\nމި ދެޓީމު ބައްދަލުކުރާ ދެވަނަ ލެގު މެޗު އޮންނާނީ އަންނަ މާޗު މަހުގެ ހަތްވަނަ ދުވަހު ޕީއެސްޖީ ދަނޑުގައެވެ.


Trump ge security advisor magaamun vakikoffi\nއެމެރިކާގެ ރައީސް ޑޮނަލްޑް ޓްރަމްޕް އަދި ނޭޝަނަލް ސެކިއުރިޓީ އެޑްވައިޒަރު ޖޯން ބޯލްޓަން-- ފޮޓޯ: އޭޕީ\nޓްރަމްޕްގެ ސެކިއުރިޓީ އެޑްވައިޒަރު މަގާމުން ވަކިކޮށްފި\nއެމެރިކާގެ ރައީސް ޑޮނަލްޑް ޓްރަމްޕްގެ ނޭޝަނަލް ސެކިއުރިޓީ އެޑްވައިޒަރު ޖޯން ބޯލްޓަން މަގާމުން ވަކިކުރިކަން އިއްޔެ ޓްރަމްޕް އިއުލާން ކުރައްވައިފި އެވެ.\n"އަޅުގަނޑު ވާނީ ޖޯންގެ އިސްތިއުފާއަށް އެދިފައި، އެއާއެކު އެ ސިޓީ މިއަދު ހެނދުނު އަޅުގަނޑަށް ވަނީ ލިބިފައި،" ޓްރަމްޕް އިއްޔެ ކުރެއްވި ޓްވީޓެއްގައި ވެއެވެ. އަންނަ ހަފްތާގައި އާ ނޭޝަނަލް ސެކިއުރިޓީ އެޑްވައިޒަރެއް އައްޔަނު ކުރައްވާނެ ކަމަށް ޓްރަމްޕް ވިދާޅުވި އެވެ.\nއެކަމަކު ބޯލްޓަން ވިދާޅުވީ އޭނާ އަމިއްލައަށް މަގާމުން އިސްތިއުފާ ދިނީ ކަމަށެވެ. ބޯލްޓަން އާއި ޓްރަމްޕާ ދެމެދު ވަނީ އަފްގާނިސްތާނާއި އީރާން ފަދަ މުހިއްމު ހާރިޖީ ކަންކަމުގައި ހިޔާލު ތަފާތުވުން އުފެދިފަ އެވެ.\nއޭޕްރިލް 2018 އިން ފެށިގެން އެ މަގާމުގައި ހުންނެވި ބޯލްޓަން އަކީ ޓްރަމްޕްގެ ތިންވަނަ ސެކިއުރިޓީ އެޑްވައިޒަރެވެ. އޭގެ ކުރިން މައިކަލް ފްލިން އަދި އެޗްއާރް މެކްމާސްޓާ ވެސް އެ މަގާމު ފުރުއްވާފައި ވެއެވެ.\nޓްރަމްޕާއި އުތުރު ކޮރެއާގެ ލީޑަރު ކިމް ޖޮންގް އުންއާ ދެމެދު ފެބްރުއަރީ މަހުގެ ތެރޭގައި ބޭއްވުމަށް ރޭވި ބައްދަލުވުން ފެއިލްވީ ބޯލްޓަންގެ ސަބަބުން ކަމަށް އެމެރިކާގެ އޮފިޝަލުން ބުނެ އެވެ.\nބޮޑު ތަފާތަކުން ސިޓީން ވެޓްފޯޑު ބަލިކޮޑް ދެވަނާގައި ހަމަޖެހިލައިފި


Masthvaathakehchaai Eku Filmy Thari Maleehaa Aai Ithuru Anhenaku Hayyaru Kohfi - Vaguthu\nމަސްތުވާތަކެއްޗާއި އެކު ފިލްމީތަރި މަލީހާ އާއި އިތުރު އަންހެނަކު ހައްޔަރުކޮށްފި\nމަސްތުވާތަކެއްޗާއި އެކު ފިލްމީތަރި މަލީހާ ވަހީދު (މަލް) އާއި އިތުރު އަންހެނަކު ހައްޔަރުކޮށްފިއެވެ.\nފުލުހުން ވިދާޅުވީ މަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ފުލުހުންގެ އިންޓެލިޖެންސާއި އދ.މަހިބަދޫ ޕޮލިސް ސްޓޭޝަނާއި މާމިގިލީ ޕޮލިސް ސްޓޭޝަން ގުޅިގެން ހިންގި އޮޕަރޭޝަނެއްގައި މަސްތުވާތަކެއްޗާއެކު މީހަކު އދ. މާމިގިލިން ހައްޔަރުކޮށްފައިވާ ކަމަށެވެ.\nމި މައްސަލައާ ގުޅިގެން ހައްޔަރުކޮށްފައިވަނީ 23 އަހަރުގެ ދިވެހި ދެ އަންހެނުން ކަމަށް ފުލުހުން ވިދާޅުވިއެވެ. "ވަގުތު" އަށް މައުލޫމާތު ލިބިފައިވާ ގޮތުގައި އޭގެ ތެރެއިން އެކަކީ މަލް އެވެ.\nމި ދެ އަންހެނުން ހައްޔަރުކޮށްފައިވަނީ މާލެއިން ފުރައިގެން މާމިގިއްޔަށް ދިޔަ ލޯންޗަކުން މަސްތުވާތަކެތި ގެންނަކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން އިއްޔެ 17:00 އެހާކަންހާއިރު ކުރިއަށްގެންދިޔަ އޮޕަރޭޝަނެއްގައެވެ.\nމާމިގިލީ ބަންދަރު ސަރަހައްދުން މި ދެއަންހެނުންހުއްޓުވައި، ފުލުހުންގެ ބެލުމުގެ ދަށަށް ގެނެސް ބަލައި ފާސްކުރިއިރު މި ދެމީހުން ގެންގުޅުނު ދަބަހުން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ޖޫސްޕެޓީ ކޮތަޅަކާއި މަސްތުވާތަކެތިކަމަށް ޝައްކުކުރެވޭ އެއްޗެއްހުރި ޕެކެޓެއް ފެނިފައިވާކަމަށް ފުލުހުން ވިދާޅުވިއެވެ.\nމި މައްސަލަ އދ.މަހިބަދޫ ޕޮލިސް ސްޓޭޝަނުން ދަނީ ތަހުޤީޤު ކުރަމުން ކަމަށް ފުލުހުން ވިދާޅުވިއެވެ.\nމަސްތުވެގެން މިސްކިތުގައި ތިބި 15 މީހަކު ހައްޔަރުކޮށްފި\nމިސްކިތެއްގެ ތެރެއިން މަސްތުވާތަކެއްޗާއި އެކު ޒުވާނެއް ހައްޔަރުކޮށްފި\nއޮގަސްޓް 28, 2019 12:15\nމަސްތުވާތަކެތި ކަމަށް ޝައްކުކުރެވޭ އަދިވަރަށް ދުރުދޯ އެހެންވީމަ...ދުވަހަކުވެސް ޔަގީނެއްނުވޭދެން ދެންހަމަ ދޫކޮއްލާނީނުން\nއޮގަސްޓް 28, 2019 14:44\nކޮބާ ދެންހުރި ކުއްޖާގެ ނަން\nއޮގަސްޓް 28, 2019 12:47\nމީގެ3ހަފްތާ ކުރިން ވެސް މީނާ އާއި އެހެން އަންހެނަކާ އަދި އިތުރު ބޯދިގު ފާޑަކަށް ހުރި2ފިރިހެނުންނ ނާ އެކު ވަރަށް ޝައްކުވާ ގޮތަކަށް އެއަރޕޯޓް ތެރޭ އެނބުރނު. ދޮކޮޅަށް އެނބުރި އނބުރިފާ ޓެކްސީ ކިއު ފޅާލާފަފަ ޓެކސީ އަކަށް އަރަިއިގެން ދިޔައީ\nއޮގަސްޓް 28, 2019 12:55\nތިޔަ އަންހެނާ ރަސްދޫ އަށްވެސް އަބަދު ގިނަވެފަ.... ރަސްދޫ އަށްވެސް ދަނީ ތިކަން ކުރަން ކަމަށްވާނީ .... ތި އަންހެނާ އެންމެ ކައިރީ ގެންގުޅޭ ކުދިންނާ މެދު ވެސް މަށަށް ޝައްކު.... ބޯ ހަލާކު.... މި ފެންވަރުގެ މީހުން މީ ފިލްމުސްޓާރުން ނޯ.... ދެން ކިޔާ ކޮންމެސް މީހަކު ދިން ލަނޑެކޭ... އެހިސާބުން މައްސަލަ ނިމުނީ... ވ.ސަލާމް.\nއޮގަސްޓް 28, 2019 12:56\nއަޅޭ މައެންމެލައިކްވާ ގޮލާ ތިއުފުރާލީ...ދެންނުބަލާނަން ފިލްމެއް...\nއޮގަސްޓް 28, 2019 13:58\nއޮގަސްޓް 28, 2019 13:14\nކިތަންމެ ވަރަކައްވެސް ހިފެހެއްޓިދާނެ، އެކަމު ސާބިތެއްނުވޭ، ހަމަ ދޫކޮއްލަން ޖެހޭނީ،\nއޮގަސްޓް 28, 2019 14:09\nގާޑިޔާ ދޮށު ނަށާ މަލީލާ???\nއޮގަސްޓް 28, 2019 13:28\nއަބަދުވެސް މަސްތުވާތަކެތިކަމަށް ޝައްކުކުރެވޭ!! ކޮންދުވަހަކުތަ ޔަގީންވާނީ؟؟؟؟\nއޮގަސްޓް 28, 2019 22:59\nތަހުލީލު _ ކުރީމަ.\nއޮގަސްޓް 28, 2019 13:44\nމައޭރުވެސް ބުނިން ތިމީހުންތައް ދޫކޮށް ރީތިކޮށް މަށާއެކީ އުޅެން އަންނާށޭ.. މިހާރު އެނގޭނެ އެެއީ ކިހާވަރެއްގެ ބައެެއްކަން.. މިމީހުންނަށް ހީވަނީ ބޯދިގުކޮއްފަ ޑްރަގް ނަގަންޔާ އެނިމުނީއޭ..އެބަޔަކު ދެކެ ލޯބިވެވެނީވެސް.. ކިތަންމެ ރަގަޅު ވަޒީފާއެއްގައި އުޅޭ ކުއްޖަކާވެސް ގާތްނުވާނެ.. އެމީހަކު އެއީ ކަޑަގޮލައަކަށް ވަނީ.. އެންމެ ރީތި ކުދިން ގުޅެނީ ވެސް ޕާޓޭންނާ..\nއޮގަސްޓް 28, 2019 14:10\nޕޮލިސް، ކީއްތޯވާނީ އެންމެ ފަހުގެ ކާރާއި މޮޅެތި ސައިކަލްތަކާއި ނުގަނެ، ވަގުތުން އެތަނަކަށް ގޮސް ޑްރަގް ޓެސްޓް ކުރެވޭ ކަހަލަ ވަޞީލަތެއް ޕޮލިހުންނަށް ގާއިމުކޮށްދީފިނަމަ.\nއަޅުގަނޑުމެންނަށް ފެނޭ ދުނިޔޭގެ ބޮޑެތި އެއާޕޯޓް ތަކާއި ޗެކް ޕޮއިންޓް ތަކުގައި ވަގުތުން (ޕޯޓަބަލް ޓެސްޓް ކިޓް) ބޭނުންކޮށްގެން ޓެސްޓް ކުރަމުންދާ މަންޒަރު.\nއޮގަސްޓް 28, 2019 14:11\nމައްޝޫރު ފިލްމީތަރިއެކޭ އޮތްއިރު އެންމެ ކުޑަމިނުން ކޮންގައުމެއްގެ ފިލްމީތަރިއެއްކަންވެސް ނޭނގުނު. މިފަދަ ކަންކަމުން ޓޫރިޒަމަށް އަސަރުނުކުރާނެބާ.\nއޮގަސްޓް 28, 2019 14:41\nމަސްތުވާތަކެތި ބުއިމަކީ މިހާރު ފެޝަނެއްނުން.. މިސަރުކާރުން ތިމީހާއައް ތިކަމުގެ އެވޯޑުދޭނެ..އަދި ގައުމީ ޚިދުމަތުގެ އިނާމާއި ގާޒީކަންވެސަ ދޭނެ..\nސެޕްޓެމްބަރު 1, 2019 16:42\nބައްޔެއް ކަހަލަ މީހެއްނު މީ\nއޮގަސްޓް 28, 2019 15:05\nމުޅިމަޖިލީހުގަ ދީނީ ފަތުވާ ދެވޭ ފެންވަރުގެ މީހުން. އަންހެނުން ހަމަހަމަވެފަ މިތިބީ ހުރިހާދާއިރާއަކުންވެސް\nއޮގަސްޓް 28, 2019 15:09\nއިންސާނުން ކަމަށް ޝައްކު ކުރެވޭ ބަޔަކު ގެންގުޅުނު މަސްތުވާތަކެތި ޝައްކުކުރެވޭ އެއްޗިހިތަކެއް ފުލުހުން ކަމަށް ޝައްކުކުރެވޭ ބަޔަކު އަތުލައިގެންފި.... ތާހިރެއްނޫންތަ މިހެންލިޔުނީމަ....\nއޮގަސްޓް 28, 2019 15:29\nއޮގަސްޓް 28, 2019 15:18\nމަަޝްހޫރު މީހުންގެ ފޮޓޯ އެކަންޏެއް ނޫނޭ ޖަހަޖެހޭނީ އާންމު މީހުންގެ ނަމާ ފޮޓޯވެސް ޖެހޭނެ ޖަހަން.\nއޮގަސްޓް 28, 2019 15:41\nމިކަމަށް ފިލްމެއް ކުޅެން އައްޒަ އެންޑް ސީޒަން އަށް ގޮވާލަން.. ފިލްމެއް ހަދަން ފެނޭ. ޑައިރެކްޓްކޮއް ސްކްރިފްޓް ލިޔެ ހުރިހާ ލަވައެއްވެސް ކިޔާނީ ސީޒަން އައްޒައެވެ.\nއޮގަސްޓް 28, 2019 16:29\nއެދައިތާގެ ގެއްލޭ ބެޑްސީޓް ބޭނުންކޮށްގެން ތި މަންޖެ\nއޮގަސްޓް 28, 2019 16:53\nތި ބޮޑައް ލަފާ ކުރެވެނީ ކެށުއަލް ޕާޓީ އައް ކޮއްލަން ގެން ގުޅުނު އެތި ކޮޅެއްކަމައް އަދި ބަޔަކު ބާނުވާލަން ކުރި އަމަލެއް ކަމައް. ސިފައިން ޒިންމާ ދާރުވެ ބޯން ވެގެން ވަކަން ކުރާ އަދި މަސްތުވާ ތަކެތި އެތެރެ ކޮއް އެ ވިިޔަފާރިން މުސްސަންދިވާ މިހުން ހުއްޓުވަން ގޮވާލަން.\nއޮގަސްޓް 28, 2019 21:23\nކަލޭ ބުނާނެ ތިހެން... އަބަދުވެސް ތިބޭނީ ސައްކެއް ގެ މަތީގަ... ޔަގީން ކުރިީމައެނިމުނީނު.... ބޮއެ ހަލާކު ... ?\nއޮގަސްޓް 28, 2019 22:42\nއަނެންހެން ދެންް ގޯހެއްނޫންތާ!\n500 ކިލޯ ހުއްޓަސް އެ ވެދާނެތާ ހިކި ޖޫހައްވެސް\nއަދި ސައްކުބަލީގަ ތިބީ!\nދެން ހިކިޖޫސް ގެންދިޔަސް އެވަރުކަމެއްތަ؟\nޖޫސް އެއީ ގިރާގެން ބޯން ހުންނައެއްޗެންނު!\nއަނެއްދޮރު މިހާރު އިންނާނީ ހުޅުވާފަތޯއްޗެއް!\nމިވަރުން އެވޯޑް އެކަނިތަ ހަދާނީ ފިލާވެސް ލޯމެޑެލި،ރިހި،ރަންވެސް ދޭންވާނެދޯ!\nއޮގަސްޓް 28, 2019 23:31\nނިކަން މަށަށް ދައްކަބަލަ. ޝައްކެއް ކުރާކަށް ނުޖެހޭނެ. ފެންނަ އިރަށް ޔަގީން ކުރެވޭނެ އަހަރެމެންނަށް.\nއޮގަސްޓް 29, 2019 01:38\nމަށައް ހުކުން ކުރާނަމަ.\nއޮގަސްޓް 29, 2019 07:08